               EUROPOS KOMISIJA
            Briuselis, 2022 05 30
            COM(2022) 248 final
            2022/0170(BUD)

            Pasiūlymas
            EUROPOS PARLAMENTO IR TARYBOS SPRENDIMAS
            dėl Europos prisitaikymo prie globalizacijos padarinių fondo atleistiems darbuotojams lėšų mobilizavimo pagal Graikijos paraišką „EGF/2021/008 EL/Attica electrical equipment manufacturing“

               AIŠKINAMASIS MEMORANDUMAS

               PASIŪLYMO APLINKYBĖS

               1.Europos prisitaikymo prie globalizacijos padarinių fondo atleistiems darbuotojams (EGF) finansinės paramos taisyklės nustatytos 2021 m. balandžio 28 d. Europos Parlamento ir Tarybos reglamente (ES) 2021/691 dėl Europos prisitaikymo prie globalizacijos padarinių fondo atleistiems darbuotojams (EGF), kuriuo panaikinamas Reglamentas (ES) Nr. 1309/2013
                  1
                (toliau – EGF reglamentas).

               2.2021 m. gruodžio 21 d. Graikija pateikė paraišką „EGF/2021/008 EL/Attica electrical equipment manufacturing“ dėl EGF finansinės paramos, nes ekonomikos sektoriuje, kuris priskiriamas NACE 2 red. 27 skyriui (Elektros įrangos gamyba), NUTS 2 lygmens Graikijos Atikos regione (EL30) buvo atleista darbuotojų.

               3.Įvertinusi šią paraišką Komisija, laikydamasi visų taikytinų EGF reglamento nuostatų, padarė išvadą, kad EGF finansinės paramos suteikimo sąlygos yra įvykdytos.

               PARAIŠKOS SANTRAUKA

                        EGF paraiška

                        „EGF/2021/008 EL/Attica electrical equipment manufacturing“

                        Valstybė narė

                        Graikija

                        Susijęs (-ę) regionas (-ai) (NUTS
                           2
                         2 lygmuo)

                        Atika (EL30)

                        Paraiškos pateikimo data

                        2021 m. gruodžio 21 d.

                        Paraiškos gavimo patvirtinimo data

                        2021 m. gruodžio 21 d.

                        Vertimo gavimo data

                        2022 m. vasario 11 d.

                        Prašymo pateikti papildomos informacijos data

                        2022 m. vasario 24 d.

                        Papildomos informacijos pateikimo terminas

                        2022 m. kovo 17 d.

                        Vertinimo atlikimo terminas

                        2022 m. birželio 7 d.

                        Intervencijos kriterijus

                        EGF reglamento 4 straipsnio 2 dalies b punktas

                        Susijusių įmonių skaičius

                        6

                        Ekonominės veiklos sektorius (-iai)

                        (NACE 2 red. skyrius)
                           3

                        27 skyrius (Elektros įrangos gamyba)

                        Ataskaitinis laikotarpis (šešių mėnesių)

                        2021 m. balandžio 1 d. – 2021 m. spalio 1 d.

                        Atleistų darbuotojų skaičius ataskaitiniu laikotarpiu (a)

                        206

                        Atleistų darbuotojų skaičius prieš ataskaitinį laikotarpį arba po jo (b)

                        0

                        Bendras atleistų darbuotojų skaičius (a + b)

                        206

                        Bendras reikalavimus atitinkančių paramos gavėjų skaičius

                        206

                        Bendras tikslinių paramos gavėjų skaičius

                        206

                        Prie individualių poreikių pritaikytoms paslaugoms skirtas biudžetas (EUR)

                        1 689 800

                        EGF paramai įgyvendinti skirtas biudžetas
                           4
                         (EUR)

                        70 000

                        Visa suma (EUR)

                        1 759 800

                        EGF parama (EUR) (85 proc.)

                        1 495 830

               PARAIŠKOS VERTINIMAS

               Procedūra

               4.Graikija paraišką „EGF/2021/008 EL/Attica electrical equipment manufacturing“ pateikė 2021 m. gruodžio 21 d., t. y. per 12 savaičių nuo dienos, kai buvo įvykdyti EGF reglamento 4 straipsnyje nustatyti intervencijos kriterijai. Komisija tą pačią dieną patvirtino gavusi paraišką ir 2022 m. vasario 24 d. paprašė Graikijos pateikti papildomos informacijos. Tokia papildoma informacija buvo pateikta per 15 darbo dienų nuo prašymo gavimo. 50 darbo dienų terminas, iki kurio gavusi tinkamai užpildytą paraišką Komisija turėtų baigti paraiškos atitikties EGF finansinės paramos suteikimo sąlygoms vertinimą, baigiasi 2022 m. birželio 7 d.

               Paraiškos atitiktis reikalavimams

               Susijusios įmonės ir paramos gavėjai

               5.Paraiška susijusi su 206 atleistais darbuotojais, kurių veikla nutrūko ekonomikos sektoriuje, priskiriamame NACE 2 red. 27 skyriui (Elektros įrangos gamyba). Darbuotojai atleisti NUTS 2 lygmens Atikos regione (EL30). Kolektyvinis atleidimas iš darbo vyko iš viso šešiose įmonėse.

                        Įmonės ir atleistų darbuotojų skaičius per ataskaitinį laikotarpį

                        BSH OIKIAKES SYSKEVES ANON. VIOM. ETAIRIA [BSH-Pitsos]

                        166

                        SELLER HELLAS AVEE

                        6

                        NEXANS HELLAS

                        MONOPROSOPI AVE

                        6

                        KAMPOURAKIS GEORGIOS - G.E.M.A.

                        11

                        SAMMLER V.

                        MICHALOPOULOS AEVE

                        7

                        MAVILEK AVEE

                        10

                        Iš viso įmonių: 6

                        Iš viso atleistų darbuotojų:

                        206

                        Iš viso savarankiškai dirbančių asmenų, kurių veikla nutrūko:

                        0

                        Iš viso reikalavimus atitinkančių darbuotojų ir savarankiškai dirbančių asmenų:

                        206

               Intervencijos kriterijai

               6.Graikija pateikė paraišką laikydamasi EGF reglamento 4 straipsnio 2 dalies b punkte nustatytų intervencijos kriterijų. Pagal šį straipsnį reikalaujama, kad per šešių mėnesių ataskaitinį laikotarpį įmonėse, kurios veikia tame pačiame NACE 2 red. skyriaus ekonomikos sektoriuje ir yra viename valstybės narės NUTS 2 lygmens regione arba dviejuose gretimuose NUTS 2 lygmens regionuose, būtų sustabdyta ne mažiau kaip 200 atleistų darbuotojų veikla. NUTS 2 lygmens Atikos regione (EL30) buvo atleisti 206 darbuotojai.

               7.Šios paraiškos šešių mėnesių ataskaitinis laikotarpis yra nuo 2021 m. balandžio 1 d. iki 2021 m. spalio 1 d.

               Atleistų darbuotojų ir veiklą nutraukusių asmenų skaičiaus apskaičiavimas

               8.Ataskaitiniu laikotarpiu atleistų darbuotojų, kurių veikla nutrūko, skaičius apskaičiuotas taip:

               –
                     nuo darbdavio individualaus pranešimo darbuotojui apie jo atleidimą arba darbo sutarties ar darbo santykių nutraukimą dienos – 186 darbuotojai ir

               –
                     nuo darbo sutarties ar darbo santykių de facto nutraukimo ar pasibaigimo dienos – 20 darbuotojų.

               Reikalavimus atitinkantys paramos gavėjai

               9.Bendras reikalavimus atitinkančių paramos gavėjų skaičius yra 206.

               Įvykių, dėl kurių asmenys atleisti iš darbo ir nutraukė veiklą, aprašymas

               10.Pagrindinis įvykis, dėl kurio šie darbuotojai buvo atleisti iš darbo, yra įmonės „Pitsos“
                  5
                gamyklos uždarymas Atikoje, išlaikant prekės ženklą, prekybą ir aptarnavimo skyrių Graikijoje.

               11.Dėl įvairių veiksnių, įskaitant nepakankamą automatizavimą ir pažangiosios gamybos trūkumą, dideles buitinių elektros prietaisų gamybos sąnaudas ir nepakankamą elektrinių komponentų tiekimą vietos rinkai, sumažėjo įmonės „Pitsos“ gamyklos konkurencingumas. Norint sumažinti gamybos sąnaudas ir optimizuoti gamybos įrenginius, gamyklai reikėjo didelių kapitalo investicijų. Vis dėlto koncerno „BSH–Pitsos“
                  6
                vadovybė nepritarė tokioms investicijoms ir galiausiai buvo nuspręsta gamybą perkelti į Turkiją, kur gamybos sąnaudos yra mažesnės
                  7
               .

               12.Be to, ilgalaikė (trukusi 2008–2016 m.) socialinė ir ekonominė krizė Graikijoje padarė didelį poveikį vartotojų išlaidoms, o dėl to sumažėjo naujų buitinių prietaisų vidaus paklausa. 2008–2016 m. išlaidos buitiniams prietaisams Graikijoje sumažėjo 35 proc. – nuo maždaug 824 mln. EUR 2008 m. iki maždaug 536 mln. EUR 2016 m.
                  8
                Nors išlaidos buitiniams prietaisams 2017–2019 m. padidėjo 9,5 proc., joms vėl neigiamą poveikį padarė COVID-19 pandemija ir 2020 m., palyginti su 2019 m., jos sumažėjo 50 proc.
                  9

               13.2017 m. rugsėjo mėn. buvo paskelbta apie įmonės „Pitsos“ gamyklos veiklos sustabdymą
                  10
               . Vis dėlto, siekiant sušvelninti neigiamus gamyklos uždarymo padarinius, buvo pasiektas laikinas susitarimas pratęsti gamybą iki 2021 m. pradžios. Veiklos nutraukimo ir darbuotojų atleidimo procesą buvo numatyta užbaigti iki 2021 m. kovo 31 d.
                  11
                Vis dėlto veiksmai užtruko ilgiau, negu buvo planuota, todėl dauguma darbuotojų buvo atleisti 2021 m. balandžio–rugsėjo mėn.

               14.Kiek tai sietina su darbuotojų atleidimu kitose penkiose įmonėse
                  12
               , Graikija teigia, kad elektros įrangos gamybos pramonės sektorius susiduria su sunkumais, visų pirma būtinybe įgyvendinti skaitmeninę transformaciją ir automatizuoti procesus, taip pat šio sektoriaus darbo jėgai nepakanka įgūdžių prisitaikyti prie sparčiai kintančios skaitmeninės ekonomikos.

               15.Graikijos gyventojų pagrindiniai skaitmeniniai įgūdžiai tebėra nepakankamai išvystyti ir nesiekia ES vidurkio, o tai reiškia, kad kyla didelė atsilikimo technologijų srityje ir skaitmeninio neraštingumo rizika
                  13
               . Remiantis Europos Komisijos 2021 m. skaitmeninės ekonomikos ir visuomenės indeksu (DESI), Graikija tarp 27 ES valstybių narių pagal skaitmeninių technologijų integravimą į verslo veiklą užima 22-ą vietą ir šioje šalyje tik 23 proc. asmenų turi geresnius nei pagrindinius skaitmeninius įgūdžius (ES vidurkis – 31 proc. asmenų)
                  14
               .

               Numatomas darbuotojų atleidimo poveikis vietos, regiono ar nacionalinei ekonomikai ir užimtumui

               16.Nors nuo 2013 m., kai nedarbo lygis Graikijoje buvo didžiausias ir siekė 27,5 proc.
                  15
               , jis laipsniškai mažėjo, 2021 m. nedarbas išliko vienas didžiausių ES ir siekė 15,3 proc.
                  16

               17.Atikos regionas yra pagal gyventojų skaičių didžiausias Graikijos regionas: jame gyvena apie 3,7 mln. gyventojų ir sukuriama beveik pusė (47 proc.) viso nacionalinio BVP. Atikos regione taip pat yra didžiausias bedarbių skaičius – 2021 m. gruodžio mėn. darbo neturėjo 342 744 asmenys, t. y. 31 proc. šalyje registruotų bedarbių
                  17
               . Registruotų bedarbių skaičius Atikos regione padidėjo 3,8 proc.: nuo 334 658 registruotų bedarbių 2019 m. gruodžio mėn.
                  18
                iki 347 427 registruotų bedarbių 2021 m. gruodžio mėn.
                  19
                Be to, beveik ketvirtadaliui (24,1 proc.) Atikos regiono gyventojų gresia skurdas ir socialinė atskirtis
                  20
               . Dėl darbuotojų atleidimo elektros įrangos gamybos sektoriuje Atikos regione dar labiau pablogės nedarbo padėtis, taip pat padidės skurdas šiame regione.

               18.Graikijos valdžios institucijos teigia, kad atleistiems darbuotojams bus sudėtinga vėl įsidarbinti, nes dauguma jų (81 proc.) yra įgiję pagrindinį ar žemesnio lygio išsilavinimą
                  21
               . Siūlomomis priemonėmis bus didinamos jų galimybės susirasti darbą atviroje darbo rinkoje arba teikiama parama tiems, kurie nori pradėti savo verslą.

               Pokyčiams ir restruktūrizavimui numatyti skirtos ES kokybės sistemos taikymas

               19.Graikija nurodė, kaip buvo atsižvelgta į Pokyčiams ir restruktūrizavimui numatyti skirtoje ES kokybės sistemoje išdėstytas rekomendacijas. Graikijos valdžios institucijos patvirtino, kad buvo imtasi veiksmų siekiant geriau numatyti ir valdyti restruktūrizavimo procesus, ir atitinkamų priemonių.

               20.2017 m. rugsėjo mėn. paskelbus apie įmonės „Pitsos“ gamybos skyriaus veiklos nutraukimą
                  22
               , įmonės vadovybė ir darbuotojų atstovai surengė išsamias konsultacijas, kad prieš svarstant darbuotojų atleidimo iš darbo galimybę būtų išnagrinėti visi galimi variantai. Siekiant sušvelninti gamyklos uždarymo poveikį, visų pirma darbuotojams, buvo susitarta gamybos veiklą pratęsti iki 2020 m. gruodžio 31 d. Veiklos nutraukimo ir darbuotojų atleidimo procesą buvo numatyta užbaigti iki 2021 m. kovo 31 d.
                  23

               21.Derybų šalys taip pat susitarė parengti išėjimo iš darbo savo noru programą, kuri apima kompensacijų paketą, pensijų įmokas ir papildomas finansines išmokas, pavyzdžiui, dovanų kuponus įmonės buitiniams prietaisams įsigyti. Į ją taip pat įtraukta ribotos trukmės mokymo programa, įskaitant konsultacijas, profesinį orientavimą ir pagalbą rengiant gyvenimo aprašymą (curriculum vitae).

               Papildomumas su veiksmais, finansuojamais nacionalinių ar Sąjungos fondų lėšomis

               22.Graikija patvirtino, kad toliau nurodytoms priemonėms, kurioms skiriama EGF finansinė parama, nebus skiriama finansinė parama pagal kitas Sąjungos finansines priemones.

               Tvarka, pagal kurią buvo konsultuojamasi su tiksliniais paramos gavėjais ar jų atstovais arba socialiniais partneriais, taip pat vietos ir regionų valdžios institucijomis

               23.Graikija nurodė, kad suderintas prie individualių poreikių pritaikytų paslaugų paketas parengtas konsultuojantis su darbuotojų atstovais ir Darbo ir socialinių reikalų ministerija. 2021 m. lapkričio 24 d. EGF valdymo institucija, siekdama aptarti siūlomą paraišką ir integruoto priemonių paketo turinį, surengė susitikimą su darbuotojų atstovais ir keliais buvusiais darbuotojais.

               Tiksliniai paramos gavėjai ir siūlomos priemonės

               Tiksliniai paramos gavėjai

               24.Apskaičiuota, kad priemonėmis pasinaudos 206 atleisti darbuotojai. Šių darbuotojų pasiskirstymas pagal lytį, amžiaus grupę ir išsilavinimo lygį yra toks:

                        Kategorija

                        Numatomų paramos
                           gavėjų skaičius

                        Lytis

                        Vyrai

                        180

                        (87,4 proc.)

                        Moterys

                        26

                        (12,6 proc.)

                        Nebinarinio lytiškumo asmenys

                        0

                        (0,0 proc.)

                        Amžiaus grupė

                        Jaunesni nei 30 metų asmenys

                        26

                        (12,6 proc.)

                        30–54 metų asmenys

                        137

                        (66,5 proc.)

                        Vyresni nei 54 metų asmenys

                        43

                        (20,9 proc.)

                        Išsilavinimo lygis

                        Pagrindinis ar žemesnis išsilavinimas
                           24

                        167

                        (81,1 proc.)

                        Vidurinis
                           25
                         arba aukštesnis nei vidurinis išsilavinimas
                           26

                        6

                        (2,9 proc.)

                        Tretinis išsilavinimas
                           27

                        33

                        (16,0 proc.)

               Siūlomos priemonės

               25.Prie individualių poreikių pritaikytos paslaugos, kurios bus teikiamos atleistiems darbuotojams, apima toliau nurodytas priemones.

               –Profesinis konsultavimas. Pasinaudoti šia priemone bus siūloma visiems dalyviams. Ją sudaro individualios konsultacijos ir profesinis orientavimas, apimantys šiuos etapus:

               (1)bendro pobūdžio informacinius ir įžanginius susitikimus. Šiuo etapu dalyviams bus teikiamos konsultacijos apie paramos procesą, informacija apie siūlomus veiksmus ir galimus mokymus. Tai taip pat apima tokią veiklą kaip asmens ir profesinių duomenų rinkimas, darbo ieškančio asmens profesinės kompetencijos ir jam reikalingų paslaugų įvertinimas;

               (2)asmeninio tobulėjimo procesą, asmeninių ir profesinių savybių įvertinimą. Šia priemone siekiama padėti paramos gavėjams nustatyti savo pranašumus, taip pat trūkumus, galinčius trukdyti veiksmingai ieškoti darbo ir (arba) pasirinkti profesiją. Itin daug dėmesio bus skiriama įgūdžių ugdymui ir informavimui apie darbo rinkos poreikius;

               (3)individualaus veiksmų plano (pa)rengimą. Šiuo etapu, be kita ko, bus rengiamas išsamus individualus profesinis veiksmų planas. Įmonės steigimu besidomintiems dalyviams bus teikiama parama, įskaitant verslumo srities mokymą.

               –Skaitmeninių įgūdžių ugdymas. Bus ugdomi visų dalyvių skaitmeniniai įgūdžiai, atsižvelgiant į jų žinių lygį ir poreikius. Jei įmanoma, baigus mokymą bus išduodami pažymėjimai.

               –Profesinis mokymas ir (arba) švietimas. Šios priemonės tikslas – rengti specializuoto profesinio mokymo ir (arba) perkvalifikavimo kursus (pvz., profesinio švietimo ir mokymo kursus, kuriuos baigus išduodamas pažymėjimas ar suteikiamas leidimas verstis tam tikra profesija, užsienio kalbos kursus ar kursus, kuriuos baigus išduodamas profesionalaus vairuotojo pažymėjimas, ir kt.). Taip pat įtrauktos ne ilgesnės nei dvejų metų trukmės aukštojo mokslo programos (pvz., antrosios pakopos studijų programos).

               –Aukštasis mokslas. Pagal šią priemonę daugiausia dėmesio bus skiriama galimybėms aukštosiose mokyklose įgyti atitinkamą kvalifikaciją (aukštojo mokslo laipsnį arba atitinkamos specialybės antrosios pakopos studijų diplomą).

               –Parama verslui steigti. Savo verslą pradėjusiems paramos gavėjams bus skirta iki 22 000 EUR dydžio parama steigimo išlaidoms padengti. Jie per visą veiklos pradžios procesą taip pat gali dalyvauti individualiose konsultacijose. Parama bus mokama keliomis dalimis, atsižvelgiant į tai, ar pasiekti iš anksto nustatyti tarpiniai tikslai. Pirmosios paramos dalies išmokėjimo sąlygos: paramos gavėjai, bendradarbiaudami su konsultantu verslumo klausimais, turi parengti verslo planą ir įmonė turi būti įregistruota kompetentingos viešosios finansų įstaigos registre.

               –Bus teikiamos papildomos paskatos:

               profesinio konsultavimo išmoka. Visose profesinėse konsultacijose dalyvavusiems paramos gavėjams bus skiriama vienkartinė 700 EUR išmoka;

               skaitmeninių įgūdžių ugdymo išmoka. Skaitmeninių įgūdžių ugdymo kursus baigusiems dalyviams bus skiriama vienkartinė 600 EUR išmoka;

               profesinio mokymo ir (arba) švietimo išmoka. Profesinio mokymo ir (arba) švietimo programą baigusiems paramos gavėjams bus skiriama 800 EUR išmoka;

               aukštojo mokslo išmoka. Aukštąjį išsilavinimą įgijusiems (baigusiems dvejų metų trukmės programas) paramos gavėjams bus skiriama 800 EUR išmoka.

               26.Rengiant siūlomus veiksmus skaitmeninių įgūdžių ugdymas buvo įtrauktas kaip horizontalusis elementas. Šiuo paketu bus prisidedama prie horizontaliųjų įgūdžių, reikalingų skaitmeninės pramonės amžiuje ir efektyvaus išteklių naudojimo ekonomikoje, sklaidos, kaip numatyta EGF reglamento 7 straipsnio 2 dalyje.

               27.Čia aprašyti siūlomi veiksmai yra aktyvios darbo rinkos priemonės, priskiriamos prie EGF reglamento 7 straipsnyje nustatytų tinkamų finansuoti veiksmų. Šiais veiksmais nepakeičiamos pasyvios socialinės apsaugos priemonės.

               28.Graikija pateikė reikiamos informacijos apie priemones, kurios atitinkamoms įmonėms yra privalomos pagal nacionalinės teisės aktus arba kolektyvines sutartis. Graikija patvirtino, kad EGF finansinė parama nepakeis tokių priemonių.

               Biudžeto sąmata

               29.Numatomos bendros išlaidos yra 1 759 800 EUR, iš kurių prie individualių poreikių pritaikytoms paslaugoms skiriama 1 689 800 EUR, o parengiamajai, valdymo, informavimo ir viešinimo, kontrolės ir ataskaitų teikimo veiklai – 70 000 EUR.

               30.Bendra iš EGF prašomos finansinės paramos suma yra 1 495 830 EUR (85 proc. visų išlaidų).

               31.Nacionalinis išankstinis finansavimas ar bendras finansavimas skiriamas pagal Graikijos Ekonomikos ir plėtros ministerijos viešųjų investicijų programą.

                        Priemonės

                        Numatomas dalyvių skaičius

                        Numatomos išlaidos vienam dalyviui
                        (EUR)
                           28

                        Numatomos visos išlaidos

                        (EUR)
                           29

                        Prie individualių poreikių pritaikytos paslaugos (priemonės pagal EGF reglamento 7 straipsnio 2 dalies a punktą)

                        Profesinis konsultavimas

                        (Επαγγελματική συμβουλευτική)

                        206

                        1 000

                        206 000

                        Skaitmeninių įgūdžių ugdymas

                        (Κατάρτιση σε ψηφιακές δεξιότητες)

                        206

                        700

                        144 200

                        Profesinis mokymas ir (arba) švietimas (Επαγγελματική Κατάρτιση / Εκπαίδευση)

                        201

                        3 000

                        603 000

                        Aukštasis mokslas

                        (Ανώτερη εκπαίδευση)

                        5

                        8 000

                        40 000

                        Parama verslui steigti (Συνεισφορά για σύσταση επιχείρησης)

                        12

                        22 000

                        264 000

                        Tarpinė suma (a)

                        Prie individualių poreikių pritaikytų paslaugų paketo procentinė dalis

                        –

                        1 257 200

                        (74,4 proc.)

                        Išmokos ir paskatos (priemonės pagal EGF reglamento 7 straipsnio 2 dalies b punktą)

                        Profesinio konsultavimo išmoka
                           (Επίδομα επαγγελματικής συμβουλευτικής)

                        206

                        700

                        144 200

                        Skaitmeninių įgūdžių ugdymo išmoka

                        (Επίδομα κατάρτισης σε ψηφιακές δεξιότητες)

                        206

                        600

                        123 600

                        Profesinio mokymo ir (arba) švietimo išmoka (Επίδομα επαγγελματικής κατάρτισης/εκπαίδευσης)

                        201

                        800

                        160 800

                        Aukštojo mokslo išmoka

                        (Επίδομα ανώτερης εκπαίδευσης)

                        5

                        800

                        4 000

                        Tarpinė suma (b)

                        Prie individualių poreikių pritaikytų paslaugų paketo procentinė dalis

                        –

                        432 600

                        (25,6 proc.)

                        Veikla pagal EGF reglamento 7 straipsnio 5 dalį

                        1. Parengiamoji veikla

                        –

                        0

                        2. Valdymas

                        –

                        45 000

                        3. Informavimas ir viešinimas

                        –

                        20 000

                        4. Kontrolė ir ataskaitų teikimas

                        –

                        5 000

                        Tarpinė suma (c)

                        Bendrų išlaidų procentinė dalis

                        –

                        70 000

                        (3,98 proc.)

                        Visos išlaidos (a + b + c)

                        –

                        1 759 800

                        EGF parama (85 proc. visų išlaidų)

                        –

                        1 495 830

               32.Išlaidos lentelėje nurodytoms priemonėms, kaip ir priemonėms pagal EGF reglamento 7 straipsnio 2 dalies b punktą, neviršija 35 proc. visų išlaidų, skirtų suderintam prie individualių poreikių pritaikytų paslaugų paketui. Graikija patvirtino, kad šios priemonės taikomos su sąlyga, kad tiksliniai paramos gavėjai aktyviai dalyvaus darbo paieškos ar mokymosi veikloje.

               33.Graikija patvirtino, kad išlaidos investicijoms, skirtoms savarankiškai veiklai, verslo kūrimui ir įmonę perimantiems darbuotojams, neviršys 22 000 EUR vienam paramos gavėjui.

               Išlaidų tinkamumo finansuoti laikotarpis

               34.Graikija pradės teikti prie individualių poreikių pritaikytas paslaugas tiksliniams paramos gavėjams, kai tik biudžeto valdymo institucija patvirtins EGF lėšų mobilizavimą. Todėl priemonėms skirtos išlaidos bus laikomos tinkamomis finansuoti EGF finansinės paramos lėšomis nuo tos dienos, kai Graikija pradės teikti prie individualių poreikių pritaikytas paslaugas, iki tada, kai sueis 24 mėnesiai nuo finansavimo sprendimo įsigaliojimo dienos, išskyrus ilgiau nei dvejus metus trunkančias formaliąsias studijas, su kuriomis susijusios išlaidos yra tinkamos finansuoti iki galutinės ataskaitos pateikimo termino.

               35.Pirmąsias administracines išlaidas, susijusias su EGF paramos įgyvendinimu, Graikija patyrė 2022 m. kovo 1 d. Todėl išlaidos parengiamajai, valdymo, informavimo ir viešinimo, kontrolės ir ataskaitų teikimo veiklai laikomos tinkamomis finansuoti EGF finansinės paramos lėšomis nuo 2022 m. kovo 1 d. iki tada, kai sueis 31 mėnuo nuo finansavimo sprendimo įsigaliojimo dienos.

               Valdymo ir kontrolės sistemos

               36.Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Graikija pranešė Komisijai, kad finansinė parama bus valdoma ir kontroliuojama taip:

               –valdymo institucija bus Darbo, socialinės apsaugos ir solidarumo ministerijos NSKP
                  30
                vykdomasis direktoratas,

               –audito institucija bus Finansų ministerijos Finansų audito komitetas (EDEL),

               –tvirtinančioji institucija bus Plėtros ir investicijų ministerijos Bendrai finansuojamų programų sertifikavimo ir tikrinimo departamentas.

               Susijusios valstybės narės prisiimti įsipareigojimai

               37.Graikija pateikė visas būtinas garantijas, kad:

               –suteikiant galimybę naudotis siūlomomis priemonėmis ir jas įgyvendinant bus laikomasi vienodo požiūrio ir nediskriminavimo principų;

               –buvo laikomasi nacionalinės ir ES teisės aktuose nustatytų su kolektyviniu atleidimu iš darbo susijusių reikalavimų;

               –darbuotojus atleidusios įmonės, kurios po atleidimo tęsia veiklą, įvykdė prisiimtus teisinius įsipareigojimus ir atitinkamai pasirūpino savo darbuotojais;

               –bus išvengta dvigubo finansavimo;

               –finansinė parama EGF lėšomis atitiks Sąjungos taikomas procedūrines ir materialines valstybės pagalbos taisykles.

               POVEIKIS BIUDŽETUI

               Biudžeto pasiūlymas

               38.EGF didžiausia metinė suma neviršija 186 mln. EUR (2018 m. kainomis), kaip nustatyta 2020 m. gruodžio 17 d. Tarybos reglamento (ES, Euratomas) 2020/2093, kuriuo nustatoma 2021–2027 m. daugiametė finansinė programa
                  31
               , 8 straipsnyje.

               39.Išnagrinėjusi paraišką pagal taikytinas EGF reglamento 13 straipsnio 1 ir 2 dalių sąlygas ir atsižvelgusi į tikslinių paramos gavėjų skaičių, siūlomas priemones ir numatomas išlaidas, Komisija siūlo mobilizuoti iš EGF 1 495 830 EUR sumą, atitinkančią 85 proc. siūlomų priemonių bendrų išlaidų, kad būtų suteikta finansinė parama pagal pateiktą paraišką.

               40.Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2020 m. gruodžio 16 d. Europos Parlamento, Europos Sąjungos Tarybos ir Europos Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo, taip pat dėl naujų nuosavų išteklių, įskaitant veiksmų gaires dėl naujų nuosavų išteklių nustatymo
                  32
               , 9 punkte.

               Susiję teisės aktai

               41.Komisija, teikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateiks pasiūlymą pervesti 1 495 830 EUR sumą į atitinkamą biudžeto eilutę.

               42.Priimdama šį pasiūlymą dėl sprendimo mobilizuoti EGF lėšas, Komisija priėmė sprendimą dėl finansinės paramos, kuris yra finansavimo sprendimas, kaip apibrėžta Finansinio reglamento
                  33
                110 straipsnyje. Šis finansavimo sprendimas įsigalios tą dieną, kai Komisijai bus pranešta, kad Europos Parlamentas ir Taryba patvirtino biudžeto lėšų perkėlimą.

               2022/0170 (BUD)

               Pasiūlymas

               EUROPOS PARLAMENTO IR TARYBOS SPRENDIMAS

               dėl Europos prisitaikymo prie globalizacijos padarinių fondo atleistiems darbuotojams lėšų mobilizavimo pagal Graikijos paraišką „EGF/2021/008 EL/Attica electrical equipment manufacturing“

               EUROPOS PARLAMENTAS IR EUROPOS SĄJUNGOS TARYBA,

               atsižvelgdami į Sutartį dėl Europos Sąjungos veikimo,

               atsižvelgdami į 2021 m. balandžio 28 d. Europos Parlamento ir Tarybos reglamentą (ES) 2021/691 dėl Europos prisitaikymo prie globalizacijos padarinių fondo atleistiems darbuotojams (EGF), kuriuo panaikinamas Reglamentas (ES) Nr. 1309/2013
                  34
               , ypač į jo 15 straipsnio 1 dalį,

               atsižvelgdami į 2020 m. gruodžio 16 d. Europos Parlamento, Europos Sąjungos Tarybos ir Europos Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo, taip pat dėl naujų nuosavų išteklių, įskaitant veiksmų gaires dėl naujų nuosavų išteklių nustatymo
                  35
               , ypač į jo 9 punktą,

               atsižvelgdami į Europos Komisijos pasiūlymą,

               kadangi:

               (1)Europos prisitaikymo prie globalizacijos padarinių fondo atleistiems darbuotojams (EGF) tikslas – rodyti solidarumą ir skatinti deramą ir tvarų užimtumą Sąjungoje, teikiant paramą atleistiems darbuotojams ir savarankiškai dirbantiems asmenims, kurių veikla nutrūko didelio masto restruktūrizavimo atveju, ir padedant jiems kuo greičiau grįžti prie deramo ir tvaraus užimtumo;

               (2)EGF didžiausia metinė suma negali viršyti 186 mln. EUR (2018 m. kainomis), kaip nustatyta Tarybos reglamento (ES, Euratomas) 2020/2093
                  36
                8 straipsnyje;

               (3)2021 m. gruodžio 21 d. Graikija pateikė paraišką mobilizuoti EGF lėšas dėl atleistų darbuotojų ekonomikos sektoriuje, kuris priskiriamas Europos bendrijos statistinio ekonominės veiklos rūšių klasifikatoriaus (NACE)
                  37
                2 red. 27 skyriui (Elektros įrangos gamyba), Teritorinių statistinių vienetų nomenklatūros (NUTS)
                  38
                2 lygmens Graikijos Atikos regione (EL30). Paraiška buvo papildyta papildoma informacija, pateikta pagal Reglamento (ES) 2021/691 8 straipsnio 5 dalį. Ta paraiška atitinka EGF finansinės paramos skyrimo sąlygas, kaip nustatyta Reglamento (ES) 2021/691 13 straipsnyje;

               (4)todėl finansinei paramai pagal Graikijos pateiktą paraišką suteikti iš EGF turėtų būti mobilizuota 1 495 830 EUR suma;

               (5)siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

               PRIĖMĖ ŠĮ SPRENDIMĄ:

               1 straipsnis

               2022 finansinių metų Sąjungos bendrajame biudžete Europos prisitaikymo prie globalizacijos padarinių fondo atleistiems darbuotojams lėšos mobilizuojamos siekiant skirti 1 495 830 EUR įsipareigojimų ir mokėjimų asignavimų sumą.

               2 Straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo [priėmimo data]
                  39*.

               Priimta Briuselyje

                  Europos Parlamento vardu
                        Tarybos vardu

                  Pirmininkas / Pirmininkė
                        Pirmininkas / Pirmininkė

                     (1)

                        OL L 153, 2021 5 3, p. 48.

                     (2)

                        2019 m. rugpjūčio 8 d. Komisijos deleguotasis reglamentas (ES) 2019/1755, kuriuo iš dalies keičiami Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo priedai, OL L 270, 2019 10 24, p. 1–56.

                     (3)

                        OL L 393, 2006 12 30, p. 1.

                     (4)

                        Pagal Reglamento (ES) 2021/691 7 straipsnio penktą pastraipą.

                     (5)

                        „Pitsos“ yra Graikijos buitinių prietaisų gamintojas,
                  https://www.pitsos.gr
                  .

                     (6)

                        Įmonė „Pitsos“ priklauso Vokietijos buitinių prietaisų gamintojui „BSH Hausgeräte GmbH“ („Bosch-Siemens Hausgeräte“),
                  https://www.bsh-group.com
                  .

                     (7)

                  https://www.liberal.gr/economy/pitsos-parateinetai-eos-to-2021-i-leitourgia-tis-monadas-stou-renti/214847
                  .

                     (8)

                  https://www.statista.com/statistics/581413/house-hold-appliance-expenditure-greece/
                  .

                     (9)

                  https://imegsevee.gr/wp-content/uploads/2021/01/etisia-ereuna-eisodimatos-2020.pdf
                  .

                     (10)

                  https://greekreporter.com/2017/10/19/one-of-greeces-oldest-plants-is-shutting-down/
                  .

                     (11)

                  https://www.capital.gr/epixeiriseis/3528092/bsh-kleinei-to-ergastasio-tis-pitsos-31-3-oi-diapragmateuseis-me-mpakatselo-kai-ergazomenous
                  .

                     (12)

                        5 dalyje išvardytos įmonės, kurios visos veiklą vykdo elektros įrangos gamybos sektoriuje.

                     (13)

                  https://www.cedefop.europa.eu/files/greece_-_european_inventory_on_nqf_2020.pdf
                  .

                     (14)

                        2021 m. skaitmeninės ekonomikos ir visuomenės indeksas (DESI),
                  https://digital-strategy.ec.europa.eu/en/policies/countries-digitisation-performance
                  .

                     (15)

                        Eurostatas,
                  https://ec.europa.eu/eurostat/databrowser/view/tps00203/default/table?lang=en
                  .

                     (16)

                        Europos ekonominė prognozė, 2021 m. ruduo,
                  https://ec.europa.eu/info/business-economy-euro/economic-performance-and-forecasts/economic-forecasts/autumn-2021-economic-forecast-recovery-expansion-amid-headwinds_en#documents
                  .

                     (17)

                  https://www.oaed.gr/storage/statistika-stoikheia/synoptikh-ekthesh-dekembrios-2021.pdf
                  .

                     (18)

                  https://www.oaed.gr/storage/statistika-stoikheia/eksamhniaia-ekthesh-b-eksamhno-2020.pdf
                  .

                     (19)

                  https://www.oaed.gr/storage/statistika-stoikheia/synoptikh-ekthesh-dekembrios-2021.pdf
                  .

                     (20)

                  https://ec.europa.eu/eurostat/databrowser/view/tgs00107/default/table?lang=en
                  .

                     (21)

                        Tarptautinio standartizuoto švietimo klasifikatoriaus (ISCED) 0–2 lygmenys,
                  https://ec.europa.eu/eurostat/statistics-explained/index.php?title=International_Standard_Classification_of_Education_%28ISCED%29#ISCE
                  .

                     (22)

                  https://greekreporter.com/2017/10/19/one-of-greeces-oldest-plants-is-shutting-down/
                  .

                     (23)

                  https://www.capital.gr/epixeiriseis/3528092/bsh-kleinei-to-ergastasio-tis-pitsos-31-3-oi-diapragmateuseis-me-mpakatselo-kai-ergazomenous
                  .

                     (24)

                        ISCED 0–2 lygmenys.

                     (25)

                        ISCED 3 lygmuo.

                     (26)

                        ISCED 4 lygmuo.

                     (27)

                        ISCED 5–8 lygmenys.

                     (28)

                        Kad būtų išvengta dešimtųjų dalių, numatytos išlaidos vienam darbuotojui buvo suapvalintos. Tačiau suapvalinimas neturi įtakos bendrai kiekvienos priemonės išlaidų sumai, kuri išlieka tokia, kokia nurodyta Graikijos pateiktoje paraiškoje.

                     (29)

                        Bendros sumos nesutampa, nes yra suapvalintos.

                     (30)

                        Nacionalinis strateginių krypčių planas (NSKP).

                     (31)

                        OL L 433 I, 2020 12 22, p. 11.

                     (32)

                        OL L 433 I, 2020 12 22, p. 29.

                     (33)

                        2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012, OL L 193, 2018 7 30, p. 1.

                     (34)

                        OL L 153, 2021 5 3, p. 48.

                     (35)

                        OL L 433 I, 2020 12 22, p. 29.

                     (36)

                        2020 m. gruodžio 17 d. Tarybos reglamentas (ES, Euratomas) 2020/2093, kuriuo nustatoma 2021–2027 m. daugiametė finansinė programa (OL L 433 I, 2020 12 22, p. 11).

                     (37)

                        2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1).

                     (38)

                        2019 m. rugpjūčio 8 d. Komisijos deleguotasis reglamentas (ES) 2019/1755, kuriuo iš dalies keičiami Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo priedai, OL L 270, 2019 10 24, p. 1–56.

                     (39)
                  *
                        Datą įrašo Parlamentas prieš paskelbiant OL.


               EUROPOS KOMISIJA
            Briuselis, 2022 06 07
            COM(2022) 257 final
            2022/0174(NLE)

            Pasiūlymas
            TARYBOS SPRENDIMAS
            dėl susitarimo dėl konkrečių įsipareigojimų pagal Bendrąjį susitarimą dėl prekybos paslaugomis sąrašų pakeitimo, siekiant įtraukti 2021 m. gruodžio 2 d. Derybų dėl paslaugų vidaus reguliavimo užbaigimo deklaracijos 1 priedą, sudarymo Europos Sąjungos vardu

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Bendrojo susitarimo dėl prekybos paslaugomis (GATS) VI straipsnyje įtvirtinti įgaliojimai parengti reikalingą tvarką, siekiant užtikrinti, kad dėl priemonių, susijusių su kvalifikaciniais reikalavimais ir procedūromis, techniniais standartais ir licencijavimo reikalavimais, nebūtų sudaroma nereikalingų kliūčių prekybai paslaugomis. Pasaulio prekybos organizacijos (PPO) narės jau daugelį metų derasi dėl tokios vidaus reguliavimo tvarkos, o nuo 1999 m. tos derybos vyksta Vidaus reguliavimo darbo grupėje. Šiuo įgaliojimu grindžiamose daugiašalėse derybose dar nepasiektas visų PPO narių susitarimas, nepaisant pastangų atnaujinti derybas rengiantis 11-ajai PPO ministrų konferencijai Buenos Airėse (MK11).

                  Todėl per 11-ąją PPO ministrų konferenciją 59-ių PPO narių grupė, įskaitant Europos Sąjungą, paskelbė bendrą ministrų pareiškimą dėl paslaugų vidaus reguliavimo
                     1
                  . Pareiškime ministrai dar kartą patvirtino savo įsipareigojimą siekti pažangos derybose dėl paslaugų vidaus reguliavimo ir paragino visas PPO nares pasibaigus 11-ajai PPO ministrų konferencijai dėti daugiau pastangų siekiant užbaigti derybas dėl vidaus reguliavimo tvarkos.

                  2019 m. gegužės mėn. buvo paskelbtas naujas bendras pareiškimas, kuriame 59-ių PPO narių ministrai palankiai įvertino pažangą, padarytą po 11-osios PPO ministrų konferencijos tęstose derybose, ir įsipareigojo tęsti darbą sprendžiant neišspręstus klausimus, kad pasiektus rezultatus būtų galima įtraukti į jų atitinkamus konkrečių įsipareigojimų sąrašus iki 12-osios ministrų konferencijos
                     2
                  .

                  Derybos dėl šios bendro pareiškimo iniciatyvos buvo sėkmingai užbaigtos 2021 m. gruodžio 2 d. ir buvo parengtas Rekomendacinis dokumentas dėl paslaugų vidaus reguliavimo (toliau – Rekomendacinis dokumentas)
                     3
                  . 2021 m. gruodžio 2 d. paskelbusios Derybų dėl paslaugų vidaus reguliavimo užbaigimo deklaraciją (toliau – Deklaracija)
                     4
                   67 PPO narės derybų išvadas pateikė Rekomendaciniame dokumente, kuris yra Deklaracijos 1 priedas. Jos taip pat palankiai įvertino konkrečių įsipareigojimų sąrašus, kurie buvo pateikti kaip jų įsipareigojimų pasiūlymai siekiant užbaigti derybas. Šios 67 PPO narės vykdo daugiau kaip 90 proc. pasaulinės prekybos paslaugomis.

                  Deklaraciją pateikusios dalyvės patvirtino ketinančios, laikydamosi Rekomendacinio dokumento 1 skirsnio nuostatų, į savo GATS sąrašus kaip papildomus įsipareigojimus įtraukti Rekomendaciniame dokumente (jis pateiktas Deklaracijos 1 priede) pateiktą tvarką. Su sąlyga, kad bus užbaigtos visos būtinos vidaus procedūros, dalyvės siekia per dvylika mėnesių nuo Deklaracijos datos pateikti savo konkrečių įsipareigojimų sąrašus tvirtinti pagal Konkrečių įsipareigojimų sąrašų taisymo arba tobulinimo tvirtinimo tvarką
                     5
                  . Juos patvirtinusios dalyvės suteiks teisinę galią Deklaracijos 1 priede pateiktai tvarkai įtraukdamos ją, kaip papildomus įsipareigojimus, į savo konkrečių įsipareigojimų pagal GATS sąrašą.

                  Remiantis SESV 218 straipsnio 6 dalimi, šiuo Komisijos pasiūlymu dėl Tarybos sprendimo siekiama sudaryti oficialų susitarimą dėl ES GATS sąrašo pakeitimo siekiant įtraukti Rekomendaciniame dokumente pateiktą tvarką (Deklaracijos 1 priedas). ES GATS sąrašo pakeitimai turėtų būti daromi atsižvelgiant į Sąjungos konkrečių įsipareigojimų sąrašą prieš galutinį patvirtinimą
                     6
                  .

               •Suderinamumas su toje pačioje politikos srityje galiojančiomis nuostatomis

                  Derybos vyko išsamiai konsultuojantis su Prekybos politikos komitetu paslaugų ir investicijų srityje, kaip numatyta 218 straipsnio 3 dalyje. Kai Taryba oficialiai užbaigia derybas, tai reiškia, kad įvykdomas vienas iš veiksmų, kuris pagal 218 straipsnio 6 dalį yra būtinas, kad derybų rezultatams būtų suteikiama teisinė galia ir būtų pradėtas ES konkrečių įsipareigojimų sąrašo keitimas.

               •Suderinamumas su kitomis Sąjungos politikos sritimis

                  Šis susitarimas visapusiškai dera su Europos Sąjungos politikos sritimis. Susitarimas apsaugo viešąsias paslaugas ir neturi poveikio vyriausybių teisei reglamentuoti atsižvelgiant į viešąjį interesą.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Susitarimą turi sudaryti Europos Sąjunga, remdamasi Tarybos sprendimu, priimtu pagal SESV 218 straipsnio 6 dalį, po to, kai gaunamas Europos Parlamento pritarimas.

               •Subsidiarumo principas (neišimtinės kompetencijos atveju)

                  Remiantis ES sutarties 5 straipsnio 3 dalimi, subsidiarumo principas netaikomas srityse, kuriose ES turi išimtinę kompetenciją.

               •Proporcingumo principas

                  Pasiūlymas sudaryti susitarimą neviršija to, kas būtina, kad būtų pasiektas tikslas Europos Sąjungos vardu prisiimti papildomų įsipareigojimų dėl vidaus reguliavimo pagal GATS.

               •Priemonės pasirinkimas

                  Šis pasiūlymas dėl Tarybos sprendimo teikiamas pagal SESV 218 straipsnio 6 dalį, kurioje nustatyta, kad Taryba priima sprendimą, kuriuo įgaliojama sudaryti susitarimą. Atrodo, kad tai yra tinkamiausia teisinė priemonė šiame pasiūlyme nurodytam tikslui pasiekti.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas / tinkamumo patikrinimas

                  Netaikoma

               •Konsultacijos su suinteresuotosiomis šalimis

                  Netaikoma

               •Tiriamųjų duomenų rinkimas ir naudojimas

                  Netaikoma

               •Poveikio vertinimas

                  Netaikoma

               •Reglamentavimo tinkamumas ir supaprastinimas

                  Šiam susitarimui EPS REFIT programa netaikoma.

               •Pagrindinės teisės

                  Pasiūlymas neturi poveikio pagrindinių teisių apsaugai Europos Sąjungoje.

               4.POVEIKIS BIUDŽETUI

                  Numatoma, kad susitarimas neturės finansinio poveikio ES biudžetui.

               5.KITI ELEMENTAI

               •Įgyvendinimo planai ir stebėsena, vertinimas ir ataskaitų teikimo tvarka

                  Netaikoma

               •Aiškinamieji dokumentai (direktyvoms)

                  Netaikoma

               •Išsamus konkrečių pasiūlymo nuostatų paaiškinimas

                  Pagal šį susitarimą į Europos Sąjungos teritorijoje taikomą GATS sąrašą būtų galima įtraukti Deklaracijos 1 priede pateiktą tvarką.

               2022/0174 (NLE)

               Pasiūlymas

               TARYBOS SPRENDIMAS

               dėl susitarimo dėl konkrečių įsipareigojimų pagal Bendrąjį susitarimą dėl prekybos paslaugomis sąrašų pakeitimo, siekiant įtraukti 2021 m. gruodžio 2 d. Derybų dėl paslaugų vidaus reguliavimo užbaigimo deklaracijos 1 priedą, sudarymo Europos Sąjungos vardu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 91 straipsnį, 100 straipsnio 2 dalį ir 207 straipsnį kartu su 218 straipsnio 6 dalies a punkto v papunkčiu,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą
                  7
               ,

               kadangi:

               (1)11-ojoje Pasaulio prekybos organizacijos ministrų konferencijoje 59-ių PPO narių grupė, įskaitant Europos Sąjungą, paskelbė bendrą ministrų pareiškimą dėl paslaugų vidaus reguliavimo, kuriuo jos pradėjo daugiašalę iniciatyvą siekdamos derybų būdu sutarti dėl paslaugų vidaus reguliavimo tvarkos;

               (2)derybas konsultuodamasi su pagal Sutarties 207 straipsnio 3 dalį įsteigtu komitetu vedė Komisija. Šios daugiašalės bendro pareiškimo iniciatyvos dalyvių skaičius ilgainiui išaugo iki 67 PPO narių;

               (3)2021 m. gruodžio 2 d. šių derybų dalyvės paskelbė Derybų dėl paslaugų vidaus reguliavimo užbaigimo deklaraciją (toliau – Deklaracija), kurioje paskelbta, kad derybos sėkmingai baigtos. Dalyvės derybų išvadas pateikė Rekomendaciniame dokumente dėl paslaugų vidaus reguliavimo
                  8
                (toliau – Rekomendacinis dokumentas), kuris yra Deklaracijos 1 priedas. Jos taip pat palankiai įvertino konkrečių įsipareigojimų sąrašus
                  9
               , kurie narių buvo pateikti kaip jų įsipareigojimų pasiūlymai siekiant užbaigti derybas ir kurie yra Deklaracijos 2 priedas;

               (4)Deklaracijos dalyvės, laikydamosi Rekomendacinio dokumento 1 skirsnio nuostatų, ketina Rekomendaciniame dokumente (1 priede) pateiktą tvarką įtraukti į savo GATS sąrašus kaip papildomus įsipareigojimus. Dalyvės, laikydamosi Deklaracijos 5 dalies nuostatų, siekia per dvylika mėnesių nuo Deklaracijos datos pateikti savo konkrečių įsipareigojimų sąrašus tvirtinti pagal Konkrečių įsipareigojimų sąrašų taisymo arba tobulinimo tvirtinimo tvarką
                  10
               , su sąlyga, kad bus užbaigtos visos būtinos vidaus procedūros;

               (5)Sąjungos vardu turėtų būti patvirtintas susitarimas įtraukti 1 priede pateiktą tvarką į ES GATS sąrašą kaip papildomus įsipareigojimus;

               (6)pagal Deklaraciją Sąjunga turėtų pateikti PPO būtinus GATS sąrašo pakeitimus, kaip nustatyta Sąjungos konkrečių įsipareigojimų sąraše prieš galutinį patvirtinimą (INF/SDR/IDS/EU/Rev. 1),

               PRIĖMĖ ŠĮ SPRENDIMĄ:

               1 straipsnis

               Europos Sąjungos vardu patvirtinamas Derybų dėl paslaugų vidaus reguliavimo užbaigimo deklaracijos 1 priede pateiktos tvarkos įtraukimas į Europos Sąjungos GATS sąrašą, kaip nurodyta dokumente INF/SDR/IDS/EU/Rev. 1.

               Prie šio sprendimo pridedamas Deklaracijos tekstas ir Europos Sąjungos konkrečių įsipareigojimų sąrašas prieš galutinį patvirtinimą.

               2 straipsnis

               Šiuo sprendimu Komisija įgaliojama Pasaulio prekybos organizacijai pateikti būtinus Europos Sąjungos GATS sąrašo pakeitimus, kaip nustatyta Europos Sąjungos konkrečių įsipareigojimų sąraše prieš galutinį patvirtinimą (INF/SDR/IDS/EU/Rev.1).

               3 straipsnis

               Šis sprendimas įsigalioja jo priėmimo dieną ir skelbiamas Europos Sąjungos oficialiajame leidinyje.

               Priimta Briuselyje

                     Tarybos vardu

                     Pirmininkas / Pirmininkė

                     (1)

                        WT/MIN(17)/61, 2017 m. gruodžio 13 d.

                     (2)

                        WT/L/1059, 2019 m. gegužės 23 d.

                     (3)

                        INF/SDR/2 (2021 m. lapkričio 26 d.), pridedamas prie WT/L/1129 kaip 1 priedas.

                     (4)

                        WT/L/1129, 2021 m. gruodžio 2 d.

                     (5)

                        S/L/84, 2000 m. balandžio 14 d.

                     (6)

                        INF/SDR/IDS/EU/Rev.1.

                     (7)

                        OL C,……

                     (8)

                        PPO dokumentas INF/SDR/2, pridedamas prie Deklaracijos kaip 1 priedas.

                     (9)

                        PPO dokumentas INF/SDR/3, pridedamas prie Deklaracijos kaip 2 priedas.

                     (10)

                        PPO dokumentas S/L/84.

    ---documentbreak---

               EUROPOS KOMISIJA
            Briuselis, 2022 06 07
            COM(2022) 257 final

            PRIEDAS
            prie
            Pasiūlymo dėl Tarybos sprendimo
            dėl susitarimo dėl konkrečių įsipareigojimų pagal Bendrąjį susitarimą dėl prekybos paslaugomis sąrašų pakeitimo, siekiant įtraukti 2021 m. gruodžio 2 d. Derybų dėl paslaugų vidaus reguliavimo užbaigimo deklaracijos 1 priedą, sudarymo Europos Sąjungos vardu

               PRIEDAS

               WT/L/1129, 2021 m. gruodžio 2 d.

               DERYBŲ DĖL PASLAUGŲ VIDAUS REGULIAVIMO
                  UŽBAIGIMO DEKLARACIJA

               Ši deklaracija teikiama Albanijos, Argentinos, Australijos, Bahreino Karalystės, Brazilijos, Čilės, Europos Sąjungos, Filipinų, Honkongo (Kinija), Islandijos, Izraelio, Japonijos, Jungtinės Karalystės, Jungtinių Amerikos Valstijų, Juodkalnijos Respublikos, Kanados, Kazachstano, Kinijos, Kolumbijos, Korėjos Respublikos, Kosta Rikos, Lichtenšteino, Mauricijaus, Meksikos, Moldovos, Naujosios Zelandijos, Nigerijos, Norvegijos, Paragvajaus, Peru, Rusijos Federacijos, Salvadoro, Saudo Arabijos Karalystės, Singapūro, Šiaurės Makedonijos, Šveicarijos, Tailando, Taivano, Penghu, Kinmeno ir Macu atskirosios muitų teritorijos, Turkijos, Ukrainos ir Urugvajaus prašymu.

               1.Šios Pasaulio prekybos organizacijos (toliau – PPO) narės:

               Albanija,

               Argentina,

               Australija,

               Bahreino Karalystė,

               Brazilija,

               Čilė,

               Europos Sąjunga,

               Filipinai,

               Honkongas (Kinija),

               Islandija,

               Izraelis,

               Japonija,

               Jungtinė Karalystė,

               Jungtinės Amerikos Valstijos

               Juodkalnija,

               Kanada,

               Kazachstanas,

               Kinija,

               Kolumbija,

               Korėjos Respublika,

               Kosta Rika,

               Lichtenšteinas,

               Mauricijus,

               Meksika,

               Moldovos Respublika,

               Naujoji Zelandija,

               Nigerija,

               Norvegija,

               Paragvajus,

               Peru,

               Rusijos Federacija,

               Salvadoras,

               Saudo Arabijos Karalystė,

               Singapūras,

               Šiaurės Makedonija,

               Šveicarija,

               Tailandas,

               Taivano, Penghu, Kinmeno ir Macu atskiroji muitų teritorija,

               Turkija,

               Ukraina

               ir Urugvajus

               (toliau – Dalyvės),

               tęsdamos 2017 m. gruodžio 13 d. Pasaulio prekybos organizacijos ministrų konferencijos 11-ojoje sesijoje (WT/MIN(17)/61) paskelbtą ir 2019 m. gegužės 23 d. dar kartą patvirtintą įsipareigojimą (WT/L/1059) ir nuolat pripažindamos geros reguliavimo praktikos svarbą siekiant sudaryti palankesnes sąlygas prekybai paslaugomis,

               pateikdamos šią deklaraciją praneša apie sėkmingą derybų dėl bendros iniciatyvos, susijusios su paslaugų vidaus reguliavimu, užbaigimą.

               2.Dalyvės derybų išvadas pateikia Rekomendaciniame dokumente dėl paslaugų vidaus reguliavimo (INF/SDR/2, 2021 m. lapkričio 26 d., 1 priedas).

               3.Dalyvės palankiai vertina konkrečių įsipareigojimų sąrašus (INF/SDR/3/Rev.1, 2021 m. gruodžio 2 d., 2 priedas), kurie buvo pateikti kaip jų įsipareigojimų pasiūlymai siekiant užbaigti derybas.

               4.Dalyvės, laikydamosi Rekomendacinio dokumento I skirsnio nuostatų, ketina Rekomendaciniame dokumente pateiktą tvarką įtraukti į savo GATS sąrašus kaip papildomus įsipareigojimus.

               5.Su sąlyga, kad bus užbaigtos visos būtinos vidaus procedūros, Dalyvės siekia per dvylika mėnesių nuo šios deklaracijos datos pateikti savo konkrečių įsipareigojimų sąrašus tvirtinti pagal Konkrečių įsipareigojimų sąrašų taisymo arba tobulinimo tvirtinimo tvarką (S/L/84, 2000 m. balandžio 14 d.).

               6.Per šešis mėnesius nuo šios deklaracijos datos Dalyvės ketina surengti susitikimą, kad galėtų pateikti naujausią informaciją apie pažangą, padarytą užbaigiant būtinas vidaus procedūras, ir įvertinti, ar jų konkrečių įsipareigojimų sąrašai gali būti pateikti tvirtinti anksčiau nei per 5 dalyje nurodytą terminą.

               7.Dalyvės kviečia likusias PPO nares prisijungti prie šios deklaracijos, kad, laikantis Rekomendacinio dokumento I skirsnio nuostatų, Rekomendaciniame dokumente pateikta tvarka būtų įtraukta į jų GATS sąrašus kaip papildomi įsipareigojimai.

               _______________

               1 PRIEDAS

               INF/SDR/2, 2021 m. lapkričio 26 d.

               BENDRA INICIATYVA, SUSIJUSI SU PASLAUGŲ VIDAUS REGULIAVIMU

               REKOMENDACINIS DOKUMENTAS DĖL PASLAUGŲ VIDAUS REGULIAVIMO

               I SKIRSNIS

               1.Narės susitarė dėl šiame rekomendaciniame dokumente išdėstytos tvarkos dėl paslaugų vidaus reguliavimo (toliau – tvarka), siekdamos išplėtoti Bendrojo susitarimo dėl prekybos paslaugomis (toliau – Susitarimas) nuostatas pagal Susitarimo VI straipsnio 4 dalį
                  1
               .

               2.Narės pripažįsta, kad paslaugų teikėjams, ypač besivystančių šalių narių paslaugų teikėjams, gali kilti sunkumų taikant priemones, susijusias su kitų narių licencijavimo reikalavimais ir procedūromis, kvalifikaciniais reikalavimais ir procedūromis, taip pat techniniais standartais, ir visų pirma tai, kad mažiausiai išsivysčiusių šalių narių paslaugų teikėjams gali kilti konkrečių sunkumų.

               3.Narės pripažįsta teisę reguliuoti paslaugų teikimą jų teritorijoje ir priimti naujas taisykles dėl paslaugų teikimo jų teritorijoje, kad būtų pasiekti jų politikos tikslai.

               4.Narės taip pat pripažįsta, kad esama asimetrijos, susijusios su reguliavimo išsivystymo lygiu įvairiose šalyse, ypač besivystančių ir mažiausiai išsivysčiusių šalių atveju.

               5.Ši tvarka neturi būti suprantama kaip taisyklės, kurių įgyvendinimui nustatomos arba privalomai taikomos konkrečios reglamentavimo nuostatos.

               6.Ši tvarka neturi būti suprantama kaip taisyklės, kuriomis mažinamos bet kokios narėms pagal Susitarimą taikomos prievolės.

               Sektorių aprėptis ir įtraukimo į sąrašą sąlygos

               7.II skirsnyje nurodytą tvarką narės į savo sąrašus įtraukia kaip papildomus įsipareigojimus, nurodytus Susitarimo XVIII straipsnyje. Narės gali nuspręsti įtraukti III skirsnyje nurodytą alternatyvią tvarką, susijusią su jų įsipareigojimais finansinių paslaugų srityje.

               8.Pagal šio skirsnio 7 dalį įtraukta tvarka taikoma, kai prisiimami konkretūs įsipareigojimai. Be to, narės raginamos į savo sąrašus įtraukti papildomus sektorius, kuriems taikoma tvarka.

               9.Narės gali neįtraukti II skirsnio 22 dalies d punkte ir III skirsnio 19 dalies d punkte nustatytos tvarkos į pagal šio skirsnio 7 dalį į sąrašą įtrauktus papildomus įsipareigojimus.

               Plėtra

               Besivystančioms šalims taikomi pereinamieji laikotarpiai

               10.Besivystanti šalis narė gali numatyti konkrečios tvarkos įgyvendinimą nuo šios tvarkos įsigaliojimo praėjus ne ilgesniam kaip septynerių metų pereinamajam laikotarpiui. Numatyta tvarka gali būti taikoma atskiriems paslaugų sektoriams ar pasektoriams. Pereinamieji laikotarpiai nustatomi atitinkamuose konkrečių įsipareigojimų sąrašuose. Besivystanti šalis narė, norinti pratęsti įgyvendinimo pereinamąjį laikotarpį, pateikia prašymą laikydamasi atitinkamų procedūrų
                  2
               . Narės stengiasi palankiai vertinti tokius prašymus, atsižvelgdamos į konkrečias prašymą teikiančios narės aplinkybes.

               Mažiausiai išsivysčiusių šalių narių dalyvavimas

               11.Mažiausiai išsivysčiusios šalys narės pagal šio skirsnio 7 dalį įtrauktiną tvarką į savo konkrečių įsipareigojimų sąrašus įtraukia ne vėliau kaip likus šešiems mėnesiams iki joms netenkant mažiausiai išsivysčiusios šalies statuso. Tuo metu mažiausiai išsivysčiusios šalys narės gali nustatyti pereinamuosius laikotarpius pagal šio skirsnio 10 dalį. Vis dėlto mažiausiai išsivysčiusios šalys narės raginamos taikyti šią tvarką dar iki joms netenkant mažiausiai išsivysčiusios šalies statuso, kiek tai įmanoma atsižvelgiant į jų individualius įgyvendinimo pajėgumus.

               Techninė pagalba ir gebėjimų stiprinimas

               12.Išsivysčiusios ir besivystančios šalys narės, jei turi galimybę, raginamos besivystančioms šalims narėms, ypač mažiausiai išsivysčiusioms šalims narėms, jų prašymu ir abipusiškai sutartomis sąlygomis teikti konkrečią techninę pagalbą ir stiprinti jų gebėjimus, siekiant, inter alia:

               (a)plėtoti ir stiprinti institucinius ir reguliavimo gebėjimus, reikalingus paslaugų teikimui reguliuoti ir šiai tvarkai, ypač nuostatoms ir sektoriams, kuriems taikomi pereinamieji laikotarpiai, įgyvendinti;

               (b)padėti besivystančių ir ypač mažiausiai išsivysčiusių šalių narių paslaugų teikėjams laikytis atitinkamų reikalavimų ir procedūrų eksporto rinkose;

               (c)palengvinti techninių standartų nustatymą ir sudaryti palankesnes sąlygas besivystančių ir visų pirma mažiausiai išsivysčiusių šalių narių, susiduriančių su išteklių ribotumo problema, dalyvavimui atitinkamose tarptautinėse organizacijose ir

               (d)pasitelkiant viešąsias ar privačiąsias įstaigas ir atitinkamas tarptautines organizacijas padėti besivystančių ir ypač mažiausiai išsivysčiusių šalių narių paslaugų teikėjams didinti savo tiekimo pajėgumus ir laikytis vidaus teisės aktų.

               II SKIRSNIS. PASLAUGŲ VIDAUS REGULIAVIMO TVARKA

               Tvarkos taikymo sritis

               1.Ši tvarka taikoma narių taikomoms priemonėms, susijusioms su licencijavimo reikalavimais ir procedūromis, kvalifikaciniais reikalavimais ir procedūromis, taip pat techniniais standartais, darančiais poveikį prekybai paslaugomis.

               2.Ši tvarka netaikoma terminams, apribojimams, sąlygoms ar kvalifikacijoms, nustatytiems narių sąraše pagal Susitarimo XVI arba XVII straipsnius.

               3.Taikant šią tvarką, leidimas reiškia leidimą teikti paslaugą ir yra suteikiamas užbaigus procedūrą, kurią pareiškėjas privalo atlikti, kad įrodytų atitiktį licencijavimo reikalavimams, kvalifikacijos reikalavimams ar techniniams standartams.

               Paraiškų teikimas

               4.Kiekviena narė, kiek tai praktiškai įmanoma, vengia reikalauti, kad pareiškėjas kiekvienos paraiškos išduoti leidimą atveju turėtų kreiptis į daugiau nei vieną kompetentingą instituciją. Jei paslauga patenka į kelių kompetentingų institucijų jurisdikciją, gali būti reikalaujama pateikti kelias paraiškas išduoti leidimą.

               Paraiškų teikimo terminai

               5.Jei narė reikalauja, kad paslaugos būtų teikiamos turint leidimą, ji užtikrina, kad jos kompetentingos institucijos, kiek tai praktiškai įmanoma, sudarytų sąlygas paraišką pateikti bet kuriuo metu
                  3
               . Jei nustatomas konkretus paraiškų teikimo laikotarpis, narė užtikrina, kad kompetentingos institucijos paraiškai pateikti nustatytų pagrįstą laikotarpį.

               Elektroninės paraiškos ir kopijų priėmimas

               6.Jei narė reikalauja, kad paslaugos būtų teikiamos turint leidimą, ji užtikrina, kad jos kompetentingos institucijos:

               (a)atsižvelgdamos į savo prioritetus kitose srityse ir išteklių ribotumą, stengtųsi priimti elektronine forma teikiamas paraiškas ir

               (b)vietoje dokumentų originalų priimtų dokumentų kopijas, kurių autentiškumas patvirtintas pagal narės vidaus įstatymus ir kitus teisės aktus, išskyrus atvejus, kai kompetentingos institucijos reikalauja pateikti originalius dokumentus, kad būtų apsaugotas leidimo išdavimo proceso vientisumas.

               Paraiškų nagrinėjimas

               7.Jei narė reikalauja, kad paslaugos būtų teikiamos turint leidimą, ji užtikrina, kad jos kompetentingos institucijos:

               (a)kiek tai praktiškai įmanoma, nurodytų orientacinį paraiškos nagrinėjimo laikotarpį;

               (b)pareiškėjo prašymu, nepagrįstai nedelsdamos, pateiktų informaciją apie tai, kaip nagrinėjama jo paraiška;

               (c)kiek tai praktiškai įmanoma, nepagrįstai nedelsdamos, įsitikintų, ar, remiantis narės vidaus įstatymais ir kitais teisės aktais, paraiška yra pakankamai išsami, kad ją būtų galima nagrinėti;

               (d)jei jos mano, kad, remiantis narės vidaus įstatymais ir kitais teisės aktais, paraiška yra pakankamai išsami
                  4
               , kad ją būtų galima nagrinėti, per pagrįstą laikotarpį nuo paraiškos pateikimo užtikrintų, kad:

               i)paraiška būtų baigta nagrinėti ir

               ii)pareiškėjas būtų informuojamas apie sprendimą dėl pateiktos paraiškos
                  5
               , kiek tai įmanoma raštu
                  6
               ;

               (e)jei jos mano, kad, remiantis narės vidaus įstatymais ir kitais teisės aktais, paraiška nėra pakankamai išsami, kad ją būtų galima nagrinėti, per pagrįstą laikotarpį, kiek tai praktiškai įmanoma:

               i)informuoja pareiškėją, kad paraiška nėra išsami,

               ii)pareiškėjo nurodo, kokios papildomos informacijos reikia, kad paraiška būtų išsami, arba kitaip paaiškina, kodėl paraiška laikoma neišsamia, ir

               iii)suteikia pareiškėjui galimybę
                  7
                pateikti papildomą informaciją, kurios reikia, kad paraiška būtų išsami;

               tuo atveju, kai nė vienas iš pirmiau nurodytų dalykų nėra praktiškai įmanomas ir paraiška atmetama, nes nėra pakankamai išsami, užtikrina, kad jos apie tai per pagrįstą laikotarpį informuotų pareiškėją, ir

               (f)jei paraiška atmetama, savo iniciatyva arba pareiškėjo prašymu, kiek tai įmanoma, informuoja pareiškėją apie atmetimo priežastis ir, jei taikoma, paraiškos pakartotinio teikimo procedūras. Pareiškėjui neturėtų būti draudžiama pateikti naują paraišką
                  8
                tik todėl, kad ankstesnė paraiška buvo atmesta.

               8.Narės kompetentingos institucijos užtikrina, kad išduotas leidimas įsigaliotų nepagrįstai nedelsiant, atsižvelgiant į taikytinas sąlygas
                  9
               .

               Mokesčiai

               9.Kiekviena narė užtikrina, kad jos kompetentingų institucijų taikomi leidimo išdavimo mokesčiai
                  10
                būtų pagrįsti, skaidrūs, grindžiami priemonėje numatytais įgaliojimais ir dėl jų nebūtų ribojamas atitinkamos paslaugos teikimas.

               Kvalifikacijos vertinimas

               10.Jei narė reikalauja, kad leidimo teikti paslaugą išdavimo tikslu būtų vykdomas egzaminas, ta narė užtikrina, kad jos kompetentingos institucijos tokius egzaminus planuotų pagrįstai dažnai ir numatytų pagrįstą laikotarpį, per kurį pareiškėjai galėtų prašyti dalyvauti egzamine. Atsižvelgiant į sąnaudas, administracinę naštą ir patikimumą, narės raginamos priimti elektronine forma teikiamas paraiškas dalyvauti tokiuose egzaminuose ir apsvarstyti galimybę, kiek tai praktiškai įmanoma, naudoti elektronines priemones, susijusias su kitais egzaminavimo procesų aspektais.

               Pripažinimas

               11.Kai narių profesinės organizacijos taip pat yra suinteresuotos užmegzti dialogą klausimais, susijusiais su profesinių kvalifikacijų pripažinimu, licencijavimu ar registravimu, atitinkamos narės turėtų apsvarstyti galimybę prireikus remti tų institucijų dialogą.

               Nepriklausomumas

               12.Jei narė priima ar toliau taiko priemones, susijusias su leidimu teikti paslaugą, ta narė užtikrina, kad jos kompetentingos institucijos savo sprendimus priimtų ir taikytų nepriklausydamos nuo nė vieno paslaugos, kuriai teikti reikalingas leidimas, teikėjo
                  11
               .

               Skelbimas ir turima informacija

               13.Jei narė reikalauja, kad paslaugos būtų teikiamos turint leidimą, ji, laikydamasi Susitarimo III straipsnio reikalavimų, nedelsdama paskelbia
                  12
                arba kitaip raštu viešai pateikia informaciją, būtiną tam, kad paslaugų teikėjai ar asmenys, norintys teikti paslaugą, galėtų laikytis tokio leidimo gavimo, galiojimo pratęsimo, pakeitimo ir atnaujinimo reikalavimų ir tvarkos. Tokia informacija – tai, jei ji turima, inter alia:

               (a)reikalavimai ir tvarka,

               (b)atitinkamų kompetentingų institucijų kontaktiniai duomenys,

               (c)mokesčiai,

               (d)techniniai standartai,

               (e)sprendimų, susijusių su paraiškomis, apskundimo ar peržiūros procedūros,

               (f)stebėsenos, kaip laikomasi licencijų ar kvalifikacijų sąlygų, procedūros arba jų vykdymo užtikrinimo procedūros,

               (g)visuomenės dalyvavimo galimybės, pavyzdžiui, rengiant klausymus ar teikiant pastabas, ir

               (h)orientaciniai paraiškų nagrinėjimo terminai.

               Galimybė teikti pastabas ir informacija iki įsigaliojimo

               14.Kiekviena narė, kiek tai praktiškai įmanoma ir laikydamasi savo teisinės priemonių priėmimo sistemos
                  13
               , iš anksto skelbia:

               (a)savo visuotinai taikytinus įstatymus ir kitus teisės aktus, kuriuos ji siūlo priimti dėl dalykų, patenkančių į šio skirsnio 1 dalies taikymo sritį, arba

               (b)dokumentus, kuriuose pateikiama pakankamai informacijos apie tokį galimą naują įstatymą ar kitą teisės aktą, kad suinteresuotieji asmenys ir kitos narės galėtų įvertinti, ar gali būti padarytas poveikis jų interesams ir kokiu mastu.

               15.Kiekviena narė raginama, kiek tai praktiškai įmanoma ir laikantis jos teisinės priemonių priėmimo sistemos, taikyti šio skirsnio 14 dalies reikalavimus bendro pobūdžio procedūroms ir administraciniams nutarimams, kuriuos ji siūlo priimti dėl dalykų, patenkančių į šio skirsnio 1 dalies taikymo sritį.

               16.Kiekviena narė, kiek tai praktiškai įmanoma ir laikydamasi savo teisinės priemonių priėmimo sistemos, suteikia suinteresuotiesiems asmenims ir kitoms narėms pakankamai galimybių pateikti pastabas dėl tokių siūlomų priemonių ar dokumentų, paskelbtų pagal šio skirsnio 14 arba 15 dalį.

               17.Kiekviena narė, kiek tai praktiškai įmanoma ir laikydamasi savo teisinės priemonių priėmimo sistemos, atsižvelgia į pastabas, pateiktas pagal šio skirsnio 16 dalį
                  14
               .

               18.Narei paskelbus įstatymus ar kitus teisės aktus, nurodytus šio skirsnio 14 dalies a punkte, arba prieš tokį jų paskelbimą, ji raginama, kiek tai praktiškai įmanoma ir laikantis jos teisinės priemonių priėmimo sistemos, paaiškinti įstatymo ar kitų teisės aktų tikslą ir loginį pagrindą.

               19.Kiekviena narė stengiasi, kiek tai praktiškai įmanoma, užtikrinti, kad laikotarpis nuo šio skirsnio 14 dalies a punkte nurodyto įstatymo ar kito teisės akto teksto paskelbimo dienos iki dienos, nuo kurios paslaugų teikėjai privalo laikytis įstatymo ar kitų teisės aktų, būtų pakankamos trukmės.

               Informacijos centrai

               20.Kiekviena narė toliau taiko arba nustato tinkamus mechanizmus, naudojamus atsakyti į iš paslaugų teikėjų arba asmenų, norinčių teikti paslaugas, gautas užklausas dėl šio skirsnio 1 dalyje nurodytų priemonių
                  15
               . Narė gali nuspręsti į tokias užklausas atsakyti naudodama pagal Susitarimo III ir IV straipsnius įsteigtus informacijos centrus ir kontaktinius centrus arba kitus atitinkamus mechanizmus.

               Techniniai standartai

               21.Techninių standartų priėmimo procese kiekviena narė ragina savo kompetentingas institucijas priimti techninius standartus, kurie būtų parengti taikant atvirus ir skaidrius procesus, ir ragina, kad techninius standartus rengti paskirtos įstaigos, įskaitant atitinkamas tarptautines organizacijas
                  16
               , tai darytų taikydamos atvirus ir skaidrius procesus.

               Priemonių rengimas

               22.Jei narė priima ar toliau taiko priemones, susijusias su leidimu teikti paslaugą, narė užtikrina, kad:

               (a)tokios priemonės būtų grindžiamos objektyviais ir skaidriais kriterijais
                  17
               ;

               (b)procedūros būtų nešališkos ir tinkamos tam, kad pareiškėjai galėtų įrodyti, kad atitinka reikalavimus, jei tokie reikalavimai taikomi;

               (c)dėl pačių procedūrų nebūtų nepagrįstai trukdoma įvykdyti reikalavimus ir

               (d)tokios priemonės vyrams ir moterims būtų taikomos vienodomis sąlygomis
                  18
               .

               III SKIRSNIS. ALTERNATYVI PASLAUGŲ VIDAUS REGULIAVIMO TVARKA,
                  TAIKOMOS FINANSINĖMS PASLAUGOMS

               Taikymo sritis

               1.Ši tvarka taikoma narių priemonėms, susijusioms su licencijavimo reikalavimais ir procedūromis, kvalifikaciniais reikalavimais ir procedūromis, darančiomis poveikį prekybai finansinėmis paslaugomis, kaip apibrėžta GATS priede dėl finansinių paslaugų.

               2.Ši tvarka netaikoma terminams, apribojimams, sąlygoms ar kvalifikacijoms, nustatytiems narių sąraše pagal Susitarimo XVI arba XVII straipsnius.

               3.Taikant šią tvarką, leidimas reiškia leidimą teikti paslaugą ir yra suteikiamas užbaigus procedūrą, kurią pareiškėjas privalo atlikti, kad įrodytų atitiktį licencijavimo reikalavimams arba kvalifikacijos reikalavimams.

               Paraiškų teikimo terminai

               4.Jei narė reikalauja, kad paslaugos būtų teikiamos turint leidimą, ji užtikrina, kad jos kompetentingos institucijos, kiek tai praktiškai įmanoma, sudarytų sąlygas paraišką pateikti bet kuriuo metu
                  19
               . Jei nustatomas konkretus paraiškų teikimo laikotarpis, narė užtikrina, kad kompetentingos institucijos paraiškai pateikti nustatytų pagrįstą laikotarpį.

               Elektroninės paraiškos ir kopijų priėmimas

               5.Jei narė reikalauja, kad paslaugos būtų teikiamos turint leidimą, ji užtikrina, kad jos kompetentingos institucijos:

               (a)atsižvelgdamos į savo prioritetus kitose srityse ir išteklių ribotumą, stengtųsi priimti elektronine forma teikiamas paraiškas ir

               (b)vietoje dokumentų originalų priimtų dokumentų kopijas, kurių autentiškumas patvirtintas pagal narės vidaus įstatymus ir kitus teisės aktus, išskyrus atvejus, kai kompetentingos institucijos reikalauja pateikti originalius dokumentus, kad būtų apsaugotas leidimo išdavimo proceso vientisumas.

               Paraiškų nagrinėjimas

               6.Jei narė reikalauja, kad paslaugos būtų teikiamos turint leidimą, ji užtikrina, kad jos kompetentingos institucijos:

               (a)kiek tai praktiškai įmanoma, nurodytų orientacinį paraiškos nagrinėjimo laikotarpį;

               (b)pareiškėjo prašymu, nepagrįstai nedelsdamos, pateiktų informaciją apie tai, kaip nagrinėjama jo paraiška;

               (c)kiek tai praktiškai įmanoma, nepagrįstai nedelsdamos, įsitikintų, ar, remiantis narės vidaus įstatymais ir kitais teisės aktais, paraiška yra pakankamai išsami, kad ją būtų galima nagrinėti;

               (d)jei jos mano, kad, remiantis narės vidaus įstatymais ir kitais teisės aktais, paraiška yra pakankamai išsami
                  20
               , kad ją būtų galima nagrinėti, per pagrįstą laikotarpį nuo paraiškos pateikimo užtikrintų, kad:

               i)paraiška būtų baigta nagrinėti ir

               ii)pareiškėjas būtų informuojamas apie sprendimą dėl pateiktos paraiškos
                  21
               , kiek tai įmanoma raštu
                  22
               ;

               (e)jei jos mano, kad, remiantis narės vidaus įstatymais ir kitais teisės aktais, paraiška nėra pakankamai išsami, kad ją būtų galima nagrinėti, per pagrįstą laikotarpį, kiek tai praktiškai įmanoma:

               i)informuoja pareiškėją, kad paraiška nėra išsami,

               ii)pareiškėjo nurodo, kokios papildomos informacijos reikia, kad paraiška būtų išsami, arba kitaip paaiškina, kodėl paraiška laikoma neišsamia, ir

               iii)suteikia pareiškėjui galimybę
                  23
                pateikti papildomą informaciją, kurios reikia, kad paraiška būtų išsami;

               tuo atveju, kai nė vienas iš pirmiau nurodytų dalykų nėra praktiškai įmanomas ir paraiška atmetama, nes nėra pakankamai išsami, užtikrina, kad jos apie tai per pagrįstą laikotarpį informuotų pareiškėją, ir

               (f)jei paraiška atmetama, savo iniciatyva arba pareiškėjo prašymu, kiek tai įmanoma, informuoja pareiškėją apie atmetimo priežastis ir, jei taikoma, paraiškos pakartotinio teikimo procedūras. Pareiškėjui neturėtų būti draudžiama pateikti naują paraišką
                  24
                tik todėl, kad ankstesnė paraiška buvo atmesta.

               7.Narės kompetentingos institucijos užtikrina, kad išduotas leidimas įsigaliotų nepagrįstai nedelsiant, atsižvelgiant į taikytinas sąlygas
                  25
               .

               Mokesčiai

               8.Kiekviena narė užtikrina, kad jos kompetentingos institucijos pareiškėjams pateiktų taikomų leidimo išdavimo mokesčių
                  26
                sąrašą arba informaciją apie tai, kaip nustatomos mokesčių sumos.

               Kvalifikacijos vertinimas

               9.Jei narė reikalauja, kad leidimo teikti paslaugą išdavimo tikslu būtų vykdomas egzaminas, ta narė užtikrina, kad jos kompetentingos institucijos tokius egzaminus planuotų pagrįstai dažnai ir numatytų pagrįstą laikotarpį, per kurį pareiškėjai galėtų prašyti dalyvauti egzamine. Atsižvelgiant į sąnaudas, administracinę naštą ir patikimumą, narės raginamos priimti elektronine forma teikiamus prašymus dalyvauti tokiuose egzaminuose ir apsvarstyti galimybę, kiek tai praktiškai įmanoma, naudoti elektronines priemones, susijusias su kitais egzaminavimo procesų aspektais.

               Nepriklausomumas

               10.Jei narė priima ar toliau taiko priemones, susijusias su leidimu teikti paslaugą, ta narė užtikrina, kad jos kompetentingos institucijos savo sprendimus priimtų ir taikytų nepriklausydamos nuo nė vieno paslaugos, kuriai teikti reikalingas leidimas, teikėjo
                  27
               .

               Skelbimas ir turima informacija

               11.Jei narė reikalauja, kad paslaugos būtų teikiamos turint leidimą, ji, laikydamasi Susitarimo III straipsnio ir šio skirsnio 6 ir 8 dalių reikalavimų, nedelsdama paskelbia
                  28
                arba kitaip raštu viešai pateikia informaciją, būtiną tam, kad paslaugų teikėjai ar asmenys, norintys teikti paslaugą, galėtų laikytis tokio leidimo gavimo, galiojimo pratęsimo, pakeitimo ir atnaujinimo reikalavimų ir tvarkos. Tokia informacija – tai, jei ji turima, inter alia:

               (a)reikalavimai ir tvarka,

               (b)atitinkamų kompetentingų institucijų kontaktiniai duomenys,

               (c)sprendimų, susijusių su paraiškomis, apskundimo ar peržiūros procedūros,

               (d)stebėsenos, kaip laikomasi licencijų ar kvalifikacijų sąlygų, procedūros arba jų vykdymo užtikrinimo procedūros ir

               (e)visuomenės dalyvavimo galimybės, pavyzdžiui, rengiant klausymus ar teikiant pastabas.

               Galimybė teikti pastabas ir informacija iki įsigaliojimo

               12.Kiekviena narė, kiek tai praktiškai įmanoma ir laikydamasi savo teisinės priemonių priėmimo sistemos
                  29
               , iš anksto paskelbia:

               (a)savo visuotinai taikytinus įstatymus ir kitus teisės aktus, kuriuos ji siūlo priimti dėl dalykų, patenkančių į šio skirsnio 1 dalies taikymo sritį, arba

               (b)dokumentus, kuriuose pateikiama pakankamai informacijos apie tokį galimą naują įstatymą ar kitą teisės aktą, kad suinteresuotieji asmenys ir kitos narės galėtų įvertinti, ar gali būti padarytas poveikis jų interesams ir kokiu mastu.

               13.Kiekviena narė raginama, kiek tai praktiškai įmanoma ir laikantis jos teisinės priemonių priėmimo sistemos, taikyti šio skirsnio 12 dalies reikalavimus bendro pobūdžio procedūroms ir administraciniams nutarimams, kuriuos ji siūlo priimti dėl dalykų, patenkančių į šio skirsnio 1 dalies taikymo sritį.

               14.Kiekviena narė, kiek tai praktiškai įmanoma ir laikydamasi savo teisinės priemonių priėmimo sistemos, suteikia suinteresuotiesiems asmenims ir kitoms narėms pakankamai galimybių pateikti pastabas dėl tokių siūlomų priemonių ar dokumentų, paskelbtų pagal šio skirsnio 12 arba 13 dalį.

               15.Kiekviena narė, kiek tai praktiškai įmanoma ir laikydamasi savo teisinės priemonių priėmimo sistemos, atsižvelgia į pastabas, pateiktas pagal šio skirsnio 14 dalį
                  30
               .

               16.Narei paskelbus įstatymus ar kitus teisės aktus, nurodytus šio skirsnio 12 dalies a punkte, arba prieš tokį jų paskelbimą, ji raginama, kiek tai praktiškai įmanoma ir laikantis jos teisinės priemonių priėmimo sistemos, paaiškinti įstatymo ar kitų teisės aktų tikslą ir loginį pagrindą.

               17.Kiekviena narė stengiasi, kiek tai praktiškai įmanoma, užtikrinti, kad laikotarpis nuo šio skirsnio 12 dalies a punkte nurodyto įstatymo ar kito teisės akto teksto paskelbimo dienos iki dienos, nuo kurios paslaugų teikėjai privalo laikytis įstatymo ar kitų teisės aktų, būtų pakankamos trukmės.

               Informacijos centrai

               18.Kiekviena narė toliau taiko arba nustato tinkamus mechanizmus, naudojamus atsakyti į iš paslaugų teikėjų arba asmenų, norinčių teikti paslaugas, gautas užklausas dėl šio skirsnio 1 dalyje nurodytų priemonių
                  31
               . Narė gali nuspręsti į tokias užklausas atsakyti naudodama pagal Susitarimo III ir IV straipsnius įsteigtus informacijos centrus ir kontaktinius centrus arba kitus atitinkamus mechanizmus.

               Priemonių rengimas

               19.Jei narė priima ar toliau taiko priemones, susijusias su leidimu teikti paslaugą, narė užtikrina, kad:

               (a)tokios priemonės būtų grindžiamos objektyviais ir skaidriais kriterijais
                  32
               ;

               (b)procedūros būtų nešališkos ir tinkamos tam, kad pareiškėjai galėtų įrodyti, kad atitinka reikalavimus, jei tokie reikalavimai taikomi;

               (c)dėl pačių procedūrų nebūtų nepagrįstai trukdoma įvykdyti reikalavimus ir

               (d)tokios priemonės vyrams ir moterims būtų taikomos vienodomis sąlygomis
                  33
               .

               _______________

               2 PRIEDAS

               INF/SDR/3/Rev.1, 2021 m. gruodžio 2 d.

               BENDRA INICIATYVA, SUSIJUSI SU PASLAUGŲ VIDAUS REGULIAVIMU

               KONKREČIŲ ĮSIPAREIGOJIMŲ SĄRAŠAI

               Persvarstyta versija
                  34*

               Šiame dokumente pateikiamas konkrečių įsipareigojimų, susijusių su paslaugų vidaus reguliavimo tvarka, sąrašas.

               _______________

                        NARĖ

                        DOKUMENTO PATEIKIMO DATA

                        DOKUMENTO NUMERIS

                        1.

                        Albanija

                        2021 11 22

                        INF/SDR/IDS/ALB/Rev.1

                        2.

                        Argentina

                        2021 10 29

                        INF/SDR/IDS/ARG

                        3.

                        Australija

                        2021 10 19

                        INF/SDR/IDS/AUS/Rev.1

                        4.

                        Bahreino Karalystė

                        Turi būti pateiktas ne vėliau kaip 2022 m. kovo 31 d.

                        5.

                        Brazilija

                        2021 11 12

                        INF/SDR/IDS/BRA/Rev.1

                        6.

                        Kanada

                        2021 10 22

                        INF/SDR/IDS/CAN/Rev.1

                        7.

                        Čilė

                        2021 10 29

                        INF/SDR/IDS/CHL/Rev.1

                        8.

                        Kinija

                        2021 10 29

                        INF/SDR/IDS/CHN/Rev.1

                        9.

                        Kolumbija

                        2021 10 29

                        INF/SDR/IDS/COL/Rev.1

                        10.

                        Kosta Rika

                        2021 11 17

                        INF/SDR/IDS/CRI/Rev.1

                        11.

                        Salvadoras

                        Turi būti pateiktas ne vėliau kaip 2022 m. kovo 31 d.

                        12.

                        Europos Sąjunga

                        2021 10 29

                        INF/SDR/IDS/EU/Rev.1

                        13.

                        Honkongas (Kinija)

                        2021 11 02

                        INF/SDR/IDS/HKG/Rev.1

                        14.

                        Islandija

                        2021 10 29

                        INF/SDR/IDS/ISL/Rev.1

                        15.

                        Izraelis

                        2021 10 29

                        INF/SDR/IDS/ISR/Rev.1

                        16.

                        Japonija

                        2021 10 28

                        INF/SDR/IDS/JPN/Rev.1

                        17.

                        Kazachstanas

                        2021 11 26

                        INF/SDR/IDS/KAZ/Rev.1

                        18.

                        Korėjos Respublika

                        2021 10 28

                        INF/SDR/IDS/KOR/Rev.1

                        19.

                        Lichtenšteinas

                        2021 11 10

                        INF/SDR/IDS/LIE/Rev.1

                        20.

                        Mauricijus

                        2021 10 27

                        INF/SDR/IDS/MUS/Rev.1

                        21.

                        Meksika

                        2021 11 01

                        INF/SDR/IDS/MEX/Rev.1

                        22.

                        Moldovos Respublika

                        2021 10 29

                        INF/SDR/IDS/MDA/Rev.1

                        23.

                        Juodkalnija

                        2021 11 16

                        INF/SDR/IDS/MNE/Rev.1

                        24.

                        Naujoji Zelandija

                        2021 10 29

                        INF/SDR/IDS/NZL/Rev.1

                        25.

                        Nigerija

                        2021 11 23

                        INF/SDR/IDS/NGA/Rev.1

                        26.

                        Šiaurės Makedonija

                        2021 11 16

                        INF/SDR/IDS/MDK/Rev.1

                        27.

                        Norvegija

                        2021 10 28

                        INF/SDR/IDS/NOR/Rev.1

                        28.

                        Paragvajus

                        2021 11 19

                        INF/SDR/IDS/PRY/Rev.1

                        29.

                        Peru

                        2021 11 17

                        INF/SDR/IDS/PER/Rev.1

                        30.

                        Filipinai

                        Turi būti pateiktas ne vėliau kaip 2022 m. vasario 28 d.

                        31.

                        Rusijos Federacija

                        Turi būti pateiktas ne vėliau kaip 2022 m. vasario 28 d.

                        32.

                        Saudo Arabijos Karalystė

                        2021 11 22

                        INF/SDR/IDS/KSA/Rev.1

                        33.

                        Singapūras

                        2021 11 03

                        INF/SDR/IDS/SGP/Rev.1

                        34.

                        Šveicarija

                        2021 11 01

                        INF/SDR/IDS/CHE/Rev.1

                        35.

                        Taivano, Penghu, Kinmeno ir Macu atskiroji muitų teritorija

                        2021 10 27

                        INF/SDR/IDS/TPKM/Rev.1

                        36.

                        Tailandas

                        2021 11 25

                        INF/SDR/IDS/THA

                        37.

                        Turkija

                        2021 10 28

                        INF/SDR/IDS/TUR/Rev.1

                        38.

                        Ukraina

                        2021 11 05

                        INF/SDR/IDS/UKR/Rev.1

                        39.

                        Jungtinė Karalystė

                        2021 10 27

                        INF/SDR/IDS/GBR

                        40.

                        Jungtinės Valstijos

                        2021 10 22

                        INF/SDR/IDS/USA

                        41.

                        Urugvajus

                        2021 10 29

                        INF/SDR/IDS/URY/Rev.1

               PRIEDAS

               INF/SDR/IDS/EU/Rev.1

               BENDRA INICIATYVA, SUSIJUSI SU PASLAUGŲ VIDAUS REGULIAVIMU

               EUROPOS SĄJUNGOS PRANEŠIMAS

               KONKREČIŲ ĮSIPAREIGOJIMŲ SĄRAŠAS PRIEŠ GALUTINĮ PATVIRTINIMĄ

               Šiuo tekstu papildomi su horizontaliaisiais įsipareigojimais susiję įrašai, pateikti šiuose dokumentuose:

               –Europos Sąjunga: GATS/SC/157 (2019 m. gegužės 7 d.);

               –Bulgarija: GATS/SC/122 (1997 gegužės 21 d.), GATS/SC/122/S1(1997 m. balandžio 11 d.), GATS/SC/122/S2 (1998 m. vasario 26 d.);

               –Rumunija: GATS/72 (1994 m. balandžio 15 d.), GATS/SC/72/S1 (1997 m. balandžio 11 d.), GATS/SC/72/S2 (1998 m. vasario 26 d.);

               –Kroatija: GATS/SC/130 (2000 m. gruodžio 22 d.).

               _______________

               KONKREČIŲ ĮSIPAREIGOJIMŲ SĄRAŠAS PRIEŠ GALUTINĮ PATVIRTINIMĄ. EUROPOS SĄJUNGA

                        Paslaugos teikimo būdai:    1) teikimas per sieną; 2) vartojimas užsienyje; 3) komercinio vieneto įsteigimas 4) fizinių asmenų dalyvavimas.

                        Sektorius arba pasektoris

                        Patekimo į rinką apribojimai

                        Nacionalinio režimo apribojimai

                        Papildomi įsipareigojimai

                        I. HORIZONTALIEJI ĮSIPAREIGOJIMAI

                        VISI Į ŠĮ SĄRAŠĄ ĮTRAUKTI SEKTORIAI

                        Europos Sąjunga kaip papildomus įsipareigojimus prisiima įsipareigojimą visiems į šį sąrašą įtrauktiems sektoriams, išskyrus finansines paslaugas, taikyti dokumento INF/SDR/1 II skirsnyje nustatytą tvarką.

                        Europos Sąjunga kaip papildomus įsipareigojimus prisiima įsipareigojimą į šį sąrašą įtrauktoms finansinėms paslaugoms taikyti dokumento INF/SDR/1 III skirsnyje nustatytą tvarką.

                     (1)

                        Narės pripažįsta, kad remiantis Susitarimo VI straipsnio 4 dalimi gali būti parengtos papildoma tvarka.

                     (2)

                        Atitinkamos procedūros, be kita ko, yra prašymas dėl įsipareigojimų atidėjimo pagal nustatytas Marakešo sutarties IX straipsnio 3 dalies b punktą, arba GATS XXI straipsnio taikymas.

                     (3)

                        Kompetentingoms institucijos netaikomas reikalavimas nagrinėti paraiškas ne oficialiomis darbo valandomis ir ne darbo dienomis.

                     (4)

                        Kompetentingos institucijos gali reikalauti, kad visa informacija būtų teikiama nustatyta forma, kad ją būtų galima laikyti paraiška, kuri yra pakankamai išsami, kad ją būtų galima nagrinėti.

                     (5)

                        Kompetentingos institucijos gali įvykdyti šį reikalavimą iš anksto raštu, be kita ko, paskelbtomis priemonėmis, informuodamos pareiškėją, kad jei per nustatytą laikotarpį nuo paraiškos pateikimo atsakymas negaunamas, tai reiškia, kad paraiška buvo priimta arba atmesta.

                     (6)

                        Žodis „raštu“ gali reikšti ir elektroninę formą.

                     (7)

                        Dėl tokios galimybės kompetentinga institucija neprivalo pratęsti terminų..

                     (8)

                        Kompetentingos institucijos gali reikalauti, kad tokios paraiškos turinys būtų peržiūrėtas.

                     (9)

                        Kompetentingos institucijos nėra atsakingos už delsimą dėl priežasčių, kurios nepriklauso jų kompetencijai.

                     (10)

                        Leidimo išdavimo mokesčiai neapima gamtos išteklių naudojimo, aukciono, konkurso mokesčių ar kitų nediskriminacinių priemonių, kuriomis suteikiamos koncesijos, arba pagal įgaliojimus skirtų įnašų už universaliųjų paslaugų teikimą.

                     (11)

                        Siekiant didesnio tikslumo nurodytina, kad šia nuostata nėra įpareigojama sukurti konkrečią administracinę struktūrą – ji susijusi su sprendimų priėmimo procesu ir sprendimų taikymu.

                     (12)

                        Taikant šią tvarką, „skelbti“ reiškia oficialiai paskelbti, pavyzdžiui, oficialiajame leidinyje arba oficialioje interneto svetainėje. Narės raginamoms elektroninius skelbimus pateikti viename portale..

                     (13)

                        Šio skirsnio 14–17 dalyse pripažįstama, kad narių prieš priimant tam tikras priemones taikomos konsultavimosi su suinteresuotaisiais asmenimis ir kitomis narėmis sistemos skiriasi ir kad šio skirsnio 14 dalyje pateiktos alternatyvos atspindi skirtingas teisines sistemas..

                     (14)

                        Šia nuostata nedaromas poveikis galutiniam narės, kuri priima ar toliau taiko priemones, susijusias su leidimu teikti paslaugą, sprendimui.

                     (15)

                        Suprantama, kad su ištekliais susiję apribojimai gali būti veiksniu nustatant, ar atsakymo į užklausas mechanizmas yra tinkamas.

                     (16)

                        Terminas „atitinkamos tarptautinės organizacijos“ reiškia tarptautines organizacijas, kurių narėmis gali tapti bent jau visos PPO narės.

                     (17)

                        Tokie kriterijai gali būti, inter alia, kompetencija ir gebėjimas teikti paslaugą, be kita ko, laikantis narės teisės aktų reikalavimų, pavyzdžiui, reikalavimų, susijusių su sveikatos ir aplinkos apsaugos sritimis. Kompetentingos institucijos gali nuspręsti, kokį lyginamąjį svorį suteikti kiekvienam kriterijui.

                     (18)

                        Kai skirtingos sąlygos taikomos pagrįstai ir objektyviai, kad būtų pasiektas teisėtas tikslas ir narės galėtų priimti specialias laikinąsias priemones, kuriomis siekiama paspartinti faktinę vyrų ir moterų lygybę, šioje nuostatoje jos nelaikomos diskriminacija..

                     (19)

                        Kompetentingoms institucijos netaikomas reikalavimas nagrinėti paraiškas ne oficialiomis darbo valandomis ir ne darbo dienomis.

                     (20)

                        Kompetentingos institucijos gali reikalauti, kad visa informacija būtų teikiama nustatyta forma, kad ją būtų galima laikyti paraiška, kuri yra pakankamai išsami, kad ją būtų galima nagrinėti.

                     (21)

                        Kompetentingos institucijos gali įvykdyti šį reikalavimą iš anksto raštu, be kita ko, paskelbtomis priemonėmis, informuodamos pareiškėją, kad jei per nustatytą laikotarpį nuo paraiškos pateikimo atsakymas negaunamas, tai reiškia, kad paraiška buvo priimta arba atmesta.

                     (22)

                        Žodis „raštu“ gali reikšti ir elektroninę formą.

                     (23)

                        Dėl tokios galimybės kompetentinga institucija neprivalo pratęsti terminų..

                     (24)

                        Kompetentingos institucijos gali reikalauti, kad tokios paraiškos turinys būtų peržiūrėtas.

                     (25)

                        Kompetentingos institucijos nėra atsakingos už delsimą dėl priežasčių, kurios nepriklauso jų kompetencijai.

                     (26)

                        Leidimo išdavimo mokesčiai neapima gamtos išteklių naudojimo, aukciono, konkurso mokesčių ar kitų nediskriminacinių priemonių, kuriomis suteikiamos koncesijos, arba pagal įgaliojimus skirtų įnašų už universaliųjų paslaugų teikimą..

                     (27)

                        Siekiant didesnio tikslumo nurodytina, kad šia nuostata nėra įpareigojama sukurti konkrečią administracinę struktūrą – ji susijusi su sprendimų priėmimo procesu ir sprendimų taikymu.

                     (28)

                        Taikant šią tvarką, „skelbti“ reiškia oficialiai paskelbti, pavyzdžiui, oficialiajame leidinyje arba oficialioje interneto svetainėje. Narės raginamoms elektroninius skelbimus pateikti viename portale..

                     (29)

                        Šio skirsnio 12–15 dalyse pripažįstama, kad narių prieš priimant tam tikras priemones taikomos konsultavimosi su suinteresuotaisiais asmenimis ir kitomis narėmis sistemos skiriasi ir kad šio skirsnio 12 dalyje pateiktos alternatyvos atspindi skirtingas teisines sistemas.

                     (30)

                        Šia nuostata nedaromas poveikis galutiniam narės, kuri priima ar toliau taiko priemones, susijusias su leidimu teikti paslaugą, sprendimui.

                     (31)

                        Suprantama, kad su ištekliais susiję apribojimai gali būti veiksniu nustatant, ar atsakymo į užklausas mechanizmas yra tinkamas..

                     (32)

                        Tokie kriterijai gali būti, inter alia, kompetencija ir gebėjimas teikti paslaugą, be kita ko, laikantis narės teisės aktų reikalavimų. Kompetentingos institucijos gali nuspręsti, kokį lyginamąjį svorį suteikti kiekvienam kriterijui.

                     (33)

                        Kai skirtingos sąlygos taikomos pagrįstai ir objektyviai, kad būtų pasiektas teisėtas tikslas ir narės galėtų priimti specialias laikinąsias priemones, kuriomis siekiama paspartinti faktinę vyrų ir moterų lygybę, šioje nuostatoje jos nelaikomos diskriminacija.

                     (34)
                  *
                        Persvarstyta siekiant į konkrečių įsipareigojimų sąrašų sąrašą įtraukti Salvadorą.